
Doamnelor şi domnilor, 
Domnule Rector. ` 


Votul colegilor universitari din Bucureşti v'a pus pe umeri 
o sarcină nouă, aceia de a presida la propăşirea, acestei înalte 
instituţii de cultură românească. Această sarcină poate părea 
uşoară multora, şi pare uşoară de sigur în comparaţie cu forţa 
formidabilă cu care v'a înzestrat natura. Această sarcină însă 
este grea, d-le rector, când ne gândim la resultatele pe care 
trebuie să le atingeţi supt punctul de vedere material şi moral. 
In grelele împrejurări, în greaua crisă pe care o străbatem aveţi 
datoria de a îngriji ca această instituție să aibă tot ceia de care 
duce astăzi lipsă. Şi o veţi face, o veţi face poate mai uşor 
decât oricare dintre noi. 

Pe lângă aceasta aveţi şi o altă sarcină, d-le rector: aceia de 
a da pregătirea sufletească unui tineret de la care ţara aşteaptă 
asigurarea viitorului ei pentru ziua de mâne (aplause). Opera 
ştiinţifică a vieţii d-v. întregi poate fi o garanţie pentru înde- 
piinirea acestei grele misiuni, dar noi personal ni punem nă- 
dejdea într'o altă calitate a persoanei d-v., anume în însuşirea 
d-v. de a fi cel mai mare animator al sufletului românesc -din 
toate părțile ţerii (aplause puternice), cel mai mare animator 
pe care îl posedă neamul nostru. Și noi nu putem uita, şi sân- 
tem datori să ni amintim în această clipă de serbătoare care 
se transformă întrun omagiu adus sacrificiilor şi muncii vieţii 
d-v. pregătind acele serii, acea pleiadă de tineret care a mers 

în focul luptelor din 1916. D-v. an de an ati sădit în sufletul 
şi în inima lor acel idealism curat, aţi păstrat acea puritate a 
lumii morale, ati pregătit sufletele tinere pentru jertfa pe care 
erau totdeauna gata so facă pentru întregirea şi desvoltarea 
acestui popor. . 

Aceiaşi grea sarcină sântem încredinţaţi, d-le rector, că o veţi 
îndeplini cu succes şi acum, precum ati îndeplinit-o în trecut. 
Şi eu, în situaţia mea întâmplătoare, vă rog să mă consideraţi 
mai mult ca un coleg al d-v. pentru îndeplinirea acestei misiuni. 
În legătură cu aceasta îmi vine în minte o amintire duioasă. 
Atunci când am dus Înaltei Regenţe spre aprobare decretul 
numirii d-v., mintea mea alerga cu patruzeci şi doi de ani în 
urmă, câng Nicolae lorga, tânăr elev al Liceului Naţional din 
laşi, se deosebia nu numai prin statura sveltă şi atitudinea no- 
bilă, ci avea între noi copiii faima unor calităţi intelectuale 're- 
marcabile. Şi un amănunt foarte curios; d-le profesor şi iubite 
coleg : noi, tinerii colegi de clasa întâia, cari nu cunoşteam 
încă secretele naturii şi legile fisiologice, noi credeam, fiindcă 
vă vedeam mâncând alune toată ziua, credeam că memoria 
d-v. formidabilă este în strânsă legătură cu aceste alune... 
(ilaritate;, aplause). Şi, dacă îmi permiteţi să merg cu indiscreţia 
şi mai departe, d-le profesor, nu pot uita pe directorul Burlă, 
care ni spunea nouă, mici copii: îl vedeţi voi, el are să fie o 
glorie a terii noastre. Apoi din Facultatea care atunci înțelegea 
să fie în slujba terii aţi ieşit un om mare, de care poate fi 
mândru acest popor. Vă destăinuesc astăzi aceste: cuvinte ale 
directorului Burlă de la Liceul Naţional din laşi. 

D-le rector şi iubite coleg, ce aş putea eu să vă doresc 
decât sănătate şi vigoare ca să puteţi îndeplini această misiune 
grea cu care aţi fost însărcinat. Nu trebuie să uităm că valută 
putem da, case putem clădi, ziduri putem face, dar lucrul de care 
are nevoie acest popor este acea basă sănătoasă a sufletului 
pe care trebuie s'o dăm tineretului acestei teri. Veţi avea de 
sigur concursul colegilor d-v.; în această clipă, manifestarea lor 
pentru d-v. este o garanţie că toţi sânt hotărâți să vă secun- 
deze în îndeplinirea acestei importante misiuni. Din partea Gu- 
vernului vă asigur de asemenea că vom sta alături să chibzuim - 
împreună la toate măsurile necesare şi posibile pentru ca să 
vă înlesnim sarcina. | 

Eu, d-le rector, vă doresc cel mai deplin succes. Dumnezeu 
să vă ajute în îndeplinirea acestei misiuni ! (aplause puternice.) 


IL. 
Discursul d-lui profesor N. Basilescu, decanul 
Facultăţii de Drept. 

Doamnelor, Domnilor, 
` Domnilor. Miniştri, 
Domnule Rector, 

Facultatea de Drept din Bucureşti, rugându-vă să binevoiţi a 
primi să candidaţi la înalta demnitate de Rector al primei noa- 
stre Universităţi, a urmărit un îndoit ţel: 

Ea a voit, în primul loc, să onoreze munca dv. nepregetată, 
de peste treizeci de ani, în ogorul ei. 

Ea a voit, în al doilea loc, să dea Universităţii noastre un re- 
presintant care să o personifice, care să fie expresiunea vie a 
voinţii ei ferme de a fi, — de a deveni centrul, focarul de lu- 
mină al intregii naţiuni române, — ba chiar al întregului Orient. 

Trecutul Universităţii noastre, splendidele resultate ce a dat 
până azi, o îndrituiesc să formuleze toate aspiraţiunile cele mai 
înalte şi să. le realizeze. 

Intr'adevăr, Universitatea noastră este relativ tânără, ea nu nu- 
mără sute de ani, ca Sorbona, ca Universitățile din Bologna si 
Pavia, ori Upsala, şi alte multe. 

Ea a fost înființată de marele Domnitor al Unirii, Alexandru 
loan Cuza, prin decretul-lege din 4/16. lulie 1864, adecă în e- 
poca loviturii de Stat, supt imperiul Statutului din 2 Maiu 1864, şi 
nu cuprindea decât trei Facultăţi: 

Facultatea de Drept, cu 8 profesori şi 90 de şcolari. 

Facultatea de Litere şi Filosofie, cu 7 profesori şi 21 de 
şcolari. 

Facultatea de Ştiinţe, cu 4 profesori şi 12 şcolari. 

Astăzi Universitatea noastră are 7 Facultăţi: 

Facultatea de Drept, Faculiatea de Litere şi Filosofie, Facul- 
tatea de Ştiinţe, Facultatea de Medicină, Facultatea de Teolo- 
gie, Facultatea de Farmacie şi Facultatea de medicină veterinară, 


Seas 


Numărul profesorilor ei, de la 19, câţi erau în 1864, s'a urcat 
la 113, — în afară de conferenţiari şi docenţi, — iar numărul 
şcolarilor s'a urcat dela 123 la 20.585, câţi indică statistica din 
„4927-28. 

Ce a făcut Universitatea noastră în aceşti şaizeci -şi cinci de 
ani de exiştenţă, de activitate ? 


Facultatea noastră de Drept a dat Statului român pe cei mai 
mari oameni de Stat, cari cu luminile lor au contribuit la aşe- 
zarea lui, la organizarea lui, la adevărata lui întemeiere, căci 
înaintea ei putem zice că nu exista nimic, — totul s'a făcut. 

In Consiliul de Stat, creat de Cuza în 1864, după lovitura de 
Stat, spre a ţinea loc de Adunare Legiuitoare, erau Constantin 
Bosianu, decanul Facultăţii de Drept, Basile Boerescu, Paul Vio- 
reanu, profesori la aceiaşi Facultate, şi alţii. : 

Ei sânt făuritorii noii ordine civile, politice şi sociale, intro- 
dusă în România; | 

Ei au tradus şi adaptat noul Cod Civil, Codul de Procedură 
civilă, Codul Penal, Codul de Intrucţiune penală, etc. 

Ei au elaborat toate legile organice, care au transformat Sta- 
iul medieval al claselor, consacrate de Regulamentul Organic, 
în noul Stat modern: de egalitate înaintea legii şi a impositului. 

Legi administrative, legi financiare, legea de compiabilitate 
publică, legea Invăţământului public, şi câte, câte altele, sânt 
opera lor. ; 

In doi ani de existență, acest Consiliu de Stat, presidat de 
marele şi învățatul romanist Constantin Bosianu, — protectorul 
şi sfătuitorul primilor miei paşi în studiul Dreptului, — a şters 
tristele vestigii ale unor timpuri grele şi a ridicat edificiul mo- 
dern al Statului român. : 

Cel mai mare merit al acestui Consiliu de Stat, neperitorul 
lui titlu de recunoştinţă al neamului românesc este legea din 
14 August 1864, prin care se zdrobesc secularele lanţuri ale 
iobăgiei şi se recunosc ca proprietari foştii iobagi pe pământul 
ce ei cultivau până atunci în dijmă şi în clacă pentru alţii. 

Tot un profesor al Facultăţii noastre de Drept, Aristide Pas- 
cal, a dat României frumoasa Constituţie din 1866; el a fost 
redactorul şi raportorul ei. _ 

La cinzeci de ani de interval, un alt profesor al Facultăţii noa- 
stre, Constantin Dissescu, a avut marea onoare să o adopteze 
noilor împrejurări, să dea României de azi Constituţiunea ei. 


7 





Ar fi så refac istoria timpului modern, dacă aş voi să arăt toată 
acţiunea, toată influenţa pe care Facultatea noastră de Drept a 
avut-o în desvoltarea României de ieri. 

Ori de câte ori Statul român s'a găsit întrun mare impas, un 
profesor al Facultăţii noastre a venit să o scoată. 

Astfel, la 1879, Basile Boerescu cutreieră Europa şi pledează 
cu un talent neîntrecut causa independenţei României, ieşită vic- 
torioasă din marele războiu din 1877-78, pe care “însă Europa 
nu voia să o recunoască. 

Un altul, Toma Stelian, pledează la Paris causa independen- 
tei Dunării româneşti. 

In fine, Facultatea de Drept intreprinde restudierea chestiunii 
jerăneşii şi are curajul să propună, ea cea d'intâiu, pentru re- 
solvarea ei: exproprierea marilor proprietari şi împroprietărirea 
țeranilor; făcând aceasta, ea surpa din temelii vechea concep- 
țiune a dreptului de proprietate: sacro-sanct şi inviolabil. 

An de an, timp de douăzeci de ani, toate generaţiunile care s'au 
- succedat pe băncile şcoalei noastre de Drept au trebuit să stu- 
dieze, să cunoască în fond chestiunea jerănească, în toată des- 
voltarea ei istorică şi “în toate aspectele ei de atunci. 

„Talpa terii“ era chestiunea de examen sine qua non: nu se 
putea trece examenul de Economie politică la Facultatea noa- 
siră fără a o cunoaşte. 

Când, în 1907, marea noastră mişcare țerănească izbucni, tot 
lineretul nostru: procurori, magistrați, sub-prefecţi, deputati, etc., 
erau pregătiți, — niciunul nu a luat posițiune contra ei, căci ei 
ştiau că substratul ei era just, revendicatiunile țeranilor erau în- 
temeiate. 

Prin conferințe, prin publicatiuni, prin arlicole de gazetă, fä- 
cute sau scrise de profesorii însişi, chiar opinia publică era 
edificată; iată pentru ce această mare reformă, care a fost o 
adevărată revoluţiune, a fost efectuată fără vărsare de sânge şi 
prin concursul unanim al întregii naţiuni, chiar al proprietarilor 
expropriaţi. 

Nu voim să zicem că chestiunea ţerănească prin această mare 
reformă este închisă pentru Facultatea noastră; ea se pre- 
sintă azi sub aspecte noi, căci nu trebuie să uităm că 90%, din 
populaţia terii noastre sunt țerani, că munca pământului este 
încă cel mai mare şi cel mai abundent izvor de viaţă pentru po- 
porul român, că de ridicarea morală, culturală, economică şi 

politică a ţeranului depinde, prin urmare, ridicarea morală, cul- 
turală, economică şi politică a întregului popor românesc. 

lată pentru ce Facultatea noastră va continua să examineze 
cu atenţiune şi mai departe această mare chestiune socială şi 
să aducă soluţiunile pe care ştiinţa pură le impune. 

Facultatea noastră de Drept a dat încă terii pe judecătorii 
săi, pe avocaţii săi, pe oamenii de Stat: miniştri, deputaţi, 
senatori, înalţi funcţionari, etc. 

Dar Universitatea noastră nu a înfluenţat numai mersul înainte 
al Statului român, supt raportul politic, social şi economic; ea 
a întins acţiunea sa binefăcătoare asupra tuturor domeniilor 
vieţii acestui popor. s 

In Universitatea noastră, în Facultatea de Litere şi de Filo- 
sofie s'au format generaţiunile succesive de profesori secundari, 
şi chiar de învăţători rurali, trecuţi prin şcolile normale, ai că- 
ror profesori erau tot universitarii noştri. 

Ei au dus cu ei, în toate colțurile cele mai îndepărtate, lu- 
mina şi cultura pe care ei o luau din aceste mari focare de 
lumină şi de cultură, şi le împrăşiiau în toate unghiurile ferii 
noastre. 

Profesori mari, cari ni apar azi, în îndepăriarea timpului, ca 
nişte giganţi ai gândirii româneşti, deţineau catedrele acestor 
Facultăţi: August Treboniu Laurian, Aaron Florian, lon Zalomit, 
Ion Maiorescu, Bogdan Petriceicu Hasdeu, Titu Maiorescu, Ale- 
xandru Odobescu, Vasile Alexandrescu Urechiă, Grigore Toci- 
lescu, Constantin Dumitrescu-laşi şi câţi alţii au ţinut sub far- 
mecul cuvântului lor generaţiuni de studenţi, pe cari i-au hrănit 
cu sufletul lor mare, generos şi, mai presus de toate, adânc iu- 
bitor de patrie şi de neam. 

Şi dv. înşivă, domnule profesor lorga, timp de treizeci de ani 
aţi fost apostolul cel mai înflăcărat al ideii naţionale. 

Cu vorba şi cu condeiul, la cursul dv. de Istorie, la Univer- 
sitaiea dy. dela Vălenii-de-Munte, aţi adunat, încă- înainte de 
Unire, pe Românii din toate ţerile româneşti şi li-aţi insuflat a- 
cest amor adânc şi nelimitat de patrie şi de neam, ce a carac- 
terisat şi însufleţii tot învăţământul dv. 

Cine mai bine decât dv. putea să o facă, decât dv. care cu- 
noaşieţi misterul istoriei noastre, care aţi pătruns în tainele a- 
cestui extraodinar devenit, care este România Mare de azi? 

Activitatea dv. şcolară şi extraşcolară, în țară şi în străină- 
tate, a făcut din dv. un adevărat simbol, Z 

Dv. aţi personificat ideia naţională românească şi ati purtat-o 
cu fală pe toate meleagurile. 

Ea a găsit în dv. un port-drapel entusiast, conştient şi adânc 
convins de- triumful ei. 

In momentele grele, atunci când mulţi erau pătrunşi de des- 
nădejde, dv., cu cuvântul dv. înaripat, cu puterea convingerii 
dv., aţi ranimat curagiurile şovăitoare şi aţi arătat naţiunii ro- 
mâne, cu un deget imperativ, drumul salvării şi al gloriei, dru- 
mul care ne-a condus la marea noastră Românie de azi, la pa- 
tria noastră întregită. 

Toate aceste realisări le-aţi putut indrózni pentru că sufletul 
dascălului, sufletul dv., nu este ca sufletul oricărui muritor, el 
se ridică de-asupra momentului, de-asupra oamenilor, el con- 
sideră timpul present şi timpul viitor prin prisma înțelepciunii 
secolelor scurse. 

El se detaşează de mediul în care trăieşte şi, cu ochii ţintă 
spre idealul întrevăzut numai de el, conduce încet şi pe nesim- 
tite sufletul şcolarilor lui, viitorilor cetăţeni, către el, fără şo- 
văire însă — fără teamă şi fără desnădejde, oricâte obstacole 
întâmpină în calea lui. q: 

El înfiltrează propriul său ideal în „sufletul şcolarilor lui şi 
face dinir'ânşii apostolii acestui ideal, purtătorii lui de cuvânt şi 
de credinţă. : 

Asa se formează sufletul naţiunilor; el este opera dascălului 
şi numai a lui; aşa sa format sufletul naţiunii române, una şı! 
îndivisibilă, atât în trecut, cu toate graniţele ce o sfâşiaseră în 
patru bucăţi, cât şi în present şi în viitorul infinit. 

Dascălii de dincolo de Carpaţi, dascălii de dincoace de 
Carpaţi au format acest suflet. | 

Nicio putere omenească nu va fi în stare să desfacă mănun- 
chiul ce noi am împletit cu sufletele, cu vieţile a 800.000 de 
eroi ai neamului nostru. 

Universităţii şi dăscălimii de toate iradele) vlăstarele ei re- 
vin onoarea şi datoria de a conserva intact şi de a veghea a- 
supra sacrului deposit ce aceşii martiri au încredințat genera- 
țiunilor succesive de Români, cultivând şi crescând sufletul lor 
în religiunea amorului de patrie şi de neam. 

Aceia ce ea va face, precum a făcul-o şi în trecut! 

Dv. veţi rămânea, domnule lorga, farul luminos care va că- 
lăuzi şi în viitor paşii dascălilor, paşii tinerimii şi paşii naţiunii 
române, 


10 


Tot asemeni, la Facultatea de Ştiinţe: Alexandru Bacaloglu, 
Alexandru Orăscu, Spiru Haret, dr. Brândză, general lacob La- 
hovary, Alexe Marin, David Emanoil, doctorul Istrati, profeso- 
rul Petrescu şi alţii mulţi au pus primele fundamente ale ştiin- 
telor româneşti. 


La Facultatea de Medicină, ieşită din vechea şcoală a lui 
Davila, talentele şi ştiinţa nu se pot nici cântări, nici număra. 

Medicii noştri, profesori ai acestor Facultăţi, au fost şi sânt 
şi azi somităţi mondiale: dr. Marcovici, dr. Kalinderu, dr. As- 
saky, Victor Babeş, Toma lonescu, — pentru a nu vorbi decât 
de cei morţi, — au dus ştiinţa lor departe şi au dovedit că Uni- 
versitatea noastră stă de-o potrivă cu celelalte Universităţi din 
punctul de vedere al ştiinţii medicale. 

Ea a înzestrat România cu acest splendid corp medical, care 
duce cu el sănătatea până în cele mai obscure sate româneşti. 

lar Institutul anti-rabic, întemeiat de marele Victor Babeş, 
scapă în fiecare an de cea mai crudă moarte sute şi sute de 
oameni atinşi de turbare. 


Facultatea de Teologie, ridicând ştiinţa teologiei până la înăl- 
țimea  şiiinţilor din Apus, a dat României un corp preoţesc, 
care nu este numai un represintant al lui Dumnezeu pe pământ, 
dar şi un auxiliar social în uşurarea vieţii reale, atât de grea 
azi, mai ales. 

Preoţimea noastră, spre deosebire de preoțimea din Apus, nu 
are, revendicaţiuni de influenţă politică în Stat; ea este un or- 
ganism al Statului, conştientă de misiunea sa modestă, dar ad- 
mirabilă, de a ajuta din toate puterile ei la alinarea miseriei ce 
vede în jurul ei. 

Trăind în mijlocul poporului, împărtăşindu- -se de durerile şi 
de bucuriile lui, ea sufere cu el şi se bucură cu el. 

lată pentru ce noi nu avem o chestiune clericală, ca alte po- 
poare, spre binele terii înseşi. 

Aceasia este opera Facultăţii noasire de Teologie, care a 
crescut pe şcolarii săi în aceste idei sănătoase. 


In fine, Facultăţile de Farmacie şi de Medicină Veterinară au 
populat farmaciile noastre şi satele noasire cu farmacişti şi ve- 
terinari români ieşiţi de pe băncile lor, — cari până mai ieri 
can cei mai mulţi, străini, 

lată, à vol d'oiseau, opera reală pe care Universitatea noa- 
strá a realisat-o în aceşti şaizeci şi cinci de ani de viaţă. 


Insă cea mai mare este opera morală: 

Universitatea noastră a fost focarul luminos care, odată cu 
lumina, a împrăștiat căldura: iubirii de patrie şi de neam în toate 
sufletele româneşti. 3 

Intr'adevăr, şcolarii noştri au părăsit băncile Universităţii noas- 
stre ducând în sufletele lor focul sacru al iubirii de patrie şi 
al iubirii de neam. 

Imprăştiată prin mii de minţi luminate de Universitatea noa- 
stră, în decursul acestor şaizeci şi cinci de ani, conşiiința na- 
țională s'a trezit încetul cu încetul, şi când, în 1877-78, în 1915, 
în 1916, drapelul naţional a fost ridicat, toate inimile au bătut 
de-odată, s'au înălţat până la sublimitate, căci toți Românii à- 
veau conştiinţa că patria şi neamul îi chiamă la suprema datorie. 

Aceste mari războaie, aceste mari jerife au fost pregătite de 
Universitatea noastră, care a ştiut să cultive sufletele tinere ce 
s'au'perindat pe băncile ei şi care au dus cu ei departe flacăra 
divină a iubirii de patrie şi de neam, de la care toți Românii, 
prin ei, s'au putut împărtăşi. 

Universitatea noastră — putem să o spunem cu fală — este 
marele suflet al naţiunii. 

lată pentru ce generaţiunii noastre se impune azi şi mai mari 
îndatoriri decât înaintaşilor noştri, cari au fundat acest focar de 
lumină şi de căldură. 

“Universitatea noastră trebuie să fie la înălţimea timpului nos- 
“tru şi la înălţimea noilor sale îndatoriri, noii sale misiuni. 

România de azi nu mai este România de ieri. 

România de ieri avea 8 milioane de locuitori şi 150 mii km. 
p. ca teritoriu. 

România de azi are 18 milioane de locuitori şi 350 mii km. p. 

Pe de altă parte, toate ştiințile — mai ales de la marele răz- 
boiu —- au încercat adânci transformări. 

Ştiinţile fisice, prin descoperirea legilor zborului, au cucerit 
aierul, prin acelea ale vibraţiunii undelor transmit cuvântul la 
mii de km.; telegrafia fără fir salvează azi mii de existente, 
care, altă dată, erau prada valurilor. 

Ştiinţile chimice, prin noile lor descoperiri, au devenit auxi- 
liarul cel mai redutabil al tunului. 

Cu concursul aeroplanului, gazele asfixiante şi incendiare pot 

ucide şi distruge întrun ceas ceia ce armate de sute de mii de 
soldaţi nu puteau face altă dată întrun an. 

Trebuie, sub pedeapsă de decădere morală şi de grave pri- 
mejdii în viitor, ca Facultatea noastră de “Ştiinţe să fie pusă în 
măsură să dea ţerii mijloacele ei de apărare şi de siguranță în 
viitor. 


Tot asemeni ştiinţa medicală, mai ales de la războiu încoace, 
a încercat şi ea o adâncă transformare. 

Trebuiesc clinici nouă şi suficiente trebuiesc laboratorii, tre- 
buiesc spitaluri, trebuiesc săli de curs, de operaţii, pentru ca 
marele număr de studenţi ce afluă către ea să nu mai fie răs- 
pinşi ca astăzi, când numărul lor este limitat: trebuie ca ori- 
cine voieşte să'nveţe arta lui Esculap, să o poată face cu în- 
lesnire şi având la îndemâna lui toate mijloacele spre a ajunge 
să o cunoască bine. 

Nu mai vorbesc de Facultăţile de Drept, de. Teologie şi de 
Farmacie ; acestea sânt astăzi pe drumuri, fără niciun adăpost. 

Pentru ele nu este niciun colţ, nici în palatul- nou, nici în pa- 
latul vechiu; ele sânt puse nu numai înir'o stare „de inferiori- 
tate notorie faţă de şcolile similare străine şi chiar române, dar 
în imposibilitate de a-şi îndeplini misiunea lor. 

Trebuie ca ele să aibă localurile lor, amfitreatrele lor spa- 
jioase şi în raport cu marele număr de şcolari ce vin la ele, 
pentru ca aceştia să poată dobândi loată instrucţiunea de care 
ei au nevoie, spre a deveni utili şi lor şi ferii lor. 

Trăim într'o epocă de mari frământări, de mari prelaceri: 
trebuie ca Universitatea noastră să fie pusă în măsură de a le 
dirige, în interesul general. 

Universitatea este creierul care gândeşte pentru națiunea în- 
ireagă, ea este soarele puternic de la care pleacă razele de 
lumină şi de căldură ce vor lumina şi încălzi pe toţi fiii acestei 
feri, — ea trebuie să fie deci pusă şi menţinulă necontenit la 
înălțimea timpului. 

De această înaltă îndatorire dascălii de astăzi ai Univ. rsității 
noastre sânt pe deplin pătrunşi. 

Pentru a şi-o îndeplini, Universitatea noastră nu cere Statului 
decât mijloacele: trebuincioase. 

Niciun sacrificiu făcut pentru Universitate nu este în zădar, 
nu este pierdut; el, întocmai ca ploaia binefăcătoare, se ntoarce 
către națiunea care l-a făcut, dându-i, an de an, roade mai fru- 
moase, mai bogate, — tineri mai culţi şi mai folositori lor și ei. 

O naţiune este aceia ce este Universitatea ei: cu cât aceas- 
tă Universitate este mai sus pusă, mai strălucitoare, cu atât şi 
poporul ei ce vine să se împărtăşească de luminile ei va fi 
mai sus, mai cult, mai civilisat, mai bine înzestrat pentru viaţă. 

Ridicarea Universităţii noastre la ultima treaptă atinsă de des- 
voltarea ştiinţelor moderne este azi un mare imperativ categoric. 


Supt imboldul, supt suflul generos şi cald al marelui Nicolae 
Iorga, noul rector, Universitatea noastră va atinge, sântem siguri, 
această treaptă. 

Din toată inima noi, profesorii, colaboratorii lui, îi urăm un 
succes. deplin şi desăvârşit în sfânta misiune. 


III. 
Cuvântarea d-lui profesor N. lorga, noul rector, 
către studenți 


Iubiţi studenţi, 


Când vam invitat în această seară, nu am înțeles să vină 
numai preşedinţii asociaţiilor studențești recunoscute de Senatul 
umiversitar,— singurele care au dreptul de a exista—, ci am înţe- 
les să vină o asistenţă cât mai numeroasă, căci către mare: 
studenţime se îndreaptă cele câteva cuvinte care aşi dori să ră- 
mână săpate în mintea şi în inimile tuturor. 

Cea dintăiu îndatorire a cuiva care ocupă înaltul loc la care 
am avut cinstea să fiu chemat de colegii miei este să pomenească 
pe acel vrednic predecesor a cărui operă de răbdătoare elito- 
rie nu este destul de bine cunoscută. D. Ermil Pangrati, care 
nu este aici în această seară şi care, dacă ar fi, sar sfii ascul- 
tând această apreciere dreaptă a activităţii sale, a îndeplinit o 
operă ascunsă supt o reservă care opreşte pe oameni să cu- 
noască adevărata valoare a celui ce a întăptuit-o. A fost unul 
dintre cei mai străluciți elevi ai Universităţii din Iaşi, elev din 
acele vremuri când specialitatea nu se opria întrun singur 
domeniu, când matematicianul nu se sfia să cetească li- 
teratură şi să înveţe istorie. A trecut în străinătate pentru stu- 
dii frumoase pe care puţini din generaţia lui le-au putut face, 
şi apoi Sa întors în ţară şi a întrat în viaţa 'universilară pe 
care a îmţeles-o în cea mai înaltă a ei menire. A fost, în cele 
două rânduri în care a fost rector al Universilăţii, a lost, 
pentru noi un bun prieten, un delicat” şi totdeauna bun sfătui- 
tor, şi a fost pentru d-v., chiar dacă nu va spus-o, cineva 
care va urmărit purtându-vă această îndoită grijă, pe care o 
lasă moştenire: iubirea pentru d-v., în tot ceia ce faceţi bun, 
şi lupta contra oricui ar căuta să scadă prestigiul şi demnitalea 
studenţimii. A fost un scriitor distins în domeniul care priveşte 
învățământul superior; am rămas puţin mirat când, acum două 
săptămâni, venind vorba de problema învăţământului supe- 
rior, mi-a vorbit de vechi studii ale d-sale apărute în „Convor- 

biri literare”, unde se trata despre matematică şi despre islo- 
rie, despre trecutul învăţământului superior care este mult mai 
vechiu decât se crede; acest trecut îi era foarte bine cunoscut 
Dar meritul cel mai mare al predecesorului mieu este că a dat 
învăţământului superior două mari clădiri care vor fi totdeauna 
legate de numele său: splendida clădire a şcolii de arhitectură, 
care formează una din podoabele acestei Capitale, este datorită 
nestârşitelor lui stăruinţi şi în primul rând legăturilor pe care 
le-a avut în lumea politică, legături pe care totdeauna le-a în- 
trebuințat căpătând bani atunci când avea nevoie de “dânşii, 
pentru folosul Universităţii. Iar d-v., vă adăpostiţi astăzi într'o 
clădire neterminată încă, — și d-v, sunteţi chemaţi să treziţi 
interesul publicului pentru clădirea aceasta a Universităţii—; clă- 
direa aceasta care vă adăposteşte pe d-v., se datoreşte tot luiy 
exclusiv lui. Trebuie so spunem în această seară. Iată dar 
mare operă care va rămânea pentru a se transmite din ge- 
neratie în generaţie ca amintire a rectoratului său. 

Dar, iubiţi studenţi, sunteți aici în această seară şi penalru 
a afla felul cum voiu înţelege eu legătura dintre Rectorat, Se- 
natul universitar și d-v. Şi aici o să ascultați cuvinte părintești, 
are se adresează şi bunului d-v., simţ şi sentimentelor G-v 
de iubire şi de respect pentru aşezământul din care faceți 
parte. . Universitatea nu trebuie înțeleasă — e o foarte mare 
greşeală de a o înlelege asttel—, nu trebuie înțeleasă ca apar- 
ținând la două grupuri: un grup al profesorilor, de o parte, şi, 
de cealaltă, acela al studenţilor, fiecare organizându-se corpora- 
tiv, noi prin lege şi d-v. prin asociaţii de a căror activitate 
noi putem să ținem sau nu samă. Universitatea in, marele în- 
ţeles al cuvântului este o singură organizaţie; profesori si slu- 
denti fac parte dintr'insa cât sunt împreună. In evul mediu a- 
cesta a fost sensul vieţii universitare: O colaborare pentru gă- 
sirea şi răspândirea adevărului ; pentru aceasta suntem aici. 
Pentru altă parte a activităţii noastre suntem aiurea 3 fie- 
care poate face parte din asociaţii cu alte scopuri. Atâta vreme - 
însă cât profesorul este profesor şi studentul, student, nu 
pot avea alt scop decât acesta: căutarea adevărului şi creşterea 
culturii omeneşti. Toţi de o parte. Şi, dacă legile cărora se su- 
pun Universitățile astăzi nu creiază studenţilor un rol activ în 
Universitate, rolul acesta activ vom încerca să-l dăm noi, po- 
(rivit cu însuşi scopul Universităţii. 

Să ne înţelegem. 


46 


Alegerca de rector vine de la profesori, nu vine de la studenți, 
dar, fiindcă interesele studenţeşti sunt nevi mlenit în lucru aici la 
Universitate, cu voiu chema aici pe preşedinţii asociaţiilor stu- 
dentesti recunoscute de Senatul universitar, şi voiu  disolva 
carico organisaţie nerecunoscută de Senat, voju  împiedeca 
funcționarea ei potrivit cu drepturi» și mijloacele pe care 
legea şi locul pe care îl ocup mi le “oferă. Tar pe v., cari repre- 
sintați asociaţiile studenţeşti recunoscute, vă voiu chema la 
mine ca un fel de comitet consultativ de câte ori va fi vorba 
de o nevoie studențească. Societăţile studenlesti vor trebui să-mi 
arăte data recunoașterii lor, scopal pe cure îl urmăresc şi 
programul lor de activitate. Și toată partea bună din studenţime, 
imensa ei majoritate, pe care cu iubire um ajuns so Cunosc 
“la Facultatea de litere, va fi apărată de orice 'ispită care ar 
veni din afară de Universitate, penlru a întrebuința studen- 
țimea la scopuri care nu sunt nici ale ci, nici ale Universităţii. 

Dar am căutatsă vă văd în această scară şi pentru altceva. De 
mai mulţi ani de zile, prin marile sacrilicii ale studenţilor, 
şi astăzi prin mari sacrificii ale Statului şi ale societăţii, prin 
sacrificiile unor oameni mărinimoși pe cari vom sti să-i răsplă- 
tim—în una din-cele Wintăiu şedinţe ale Senatului universitar, 
voju cere să se capete decorarea, înalta decorare a unor oa- 
meni ca d. Stănescu, care a dăruit Universităţii o mare parte 
din averea sa—, prin urmare prin ajutorul Statului şi prin a- 
jutorul oamenilor vrednici. de laudă există astăzi căminuri şi 
cantine studenţeşti. Căminurile şi cantinele acestea trebuie, să 
sufere, pentru binele fisic şi moral al studenţimii, pentru re- 
putaţia Universităţii însăşi, trebuie să sufere grabnice şi fun- 
damentale reforme. Căminurile nu pot fi, cum au fost pănă a- 
cuma, o simplă gazdă şi un loc de întâlnire. Căminurile trebuie 
să fie casa, curată şi morală şi bine condusă, a studenţilor 
noştri. Chiar astăzi am rugat pe toţi conducătorii de căminuri 
şi cantine să se înfăţişeze, şi în câteva zile voju avea un raport 
al funcţionării lor. Va domni de acum înainte în căminurile în 
care părinţii nu se vr mai teme să-şi trimeată copiii lor, va 
domni o mare disciplină fizică şi morală care se potriveşte cu 
scopul însuşi al Universităţii. Căminurile care nu vor putea 
să răspundă la această nevoie de disciplină, căminurile care au 
apartamente împărţite între studenţi şi studente, căminurile 
în care stud ntii şi studentele se pot întâlni oricând si oricum, 
căminurile acelea care sunt o mizerie morală și fisică, vor fi 

închise, iar banii daţi de judeţe pentru întreținerea căminurilor 
vor fi în sama rectoratului şi a Senatului universitar. Gospo- 
dăria va fi condusă supt supravegherea noastră, „şi toți ne vor . 
mulțţămi fiindcă astfel îndeplinim grija cea mai elementară pen- 
sănătatea sufletească şi trupească a copiilor trimesi în aceste 
căminuri. Şi cred că vom putea avea peste puţină vreme rea- 
lizarea în cu totul alte condițiuni de higienă a unei noi vieţi a 
studenţimii în căminuri, de o parte pentru băieţi, de altă parte 
pentru fetele care urmează la Universitate. 

Dar să-mi daţi voie să adaug pe lângă aceasta încă o recoman- 
daţie: cămin fără bibliotecă nu se poate închipui; bibliotecile 
trebuie să fie la îndemâna studenţilor. Trebuie creată deci o 
mare bibliotecă a Universităţii care să aibă ramilicaţiuni în 
liecare cămin. Această operă de centralizare va fi şi ea în- 
deplinită. ; 

La sfârşit nu mă pot opri så nu atrag atenţia şi asupra al- 
tei chemări a Universităţii şi a studenţilor. Universitatea este 
fără îndoială pentru a crea profesionişti, cum spunea cu atâta 
autoritate unul dintre cei mai străluciți profesori ai Facultăţii 
noastre de litere. Dar, alături de aceasta, Universitatea este pen- 
tru a crea suflete întregi. Vom căuta să facem la Universitate 
un lucru foarte nou şi foarte simplu; dar foarte folositor în ace- 
lași timp. Nu este îngăduit ca un student să iasă din Universi- 
tate numai cu cunoștințe de literatură, sau de matematică, ori 
medicină, ei este o înaltă şi superioară credință ca şi o în- 
dreptare către cele mai frumoase idealuri care trebuie să plece 
din această Universitate. Cred că este o necesitate să avem un 
număr oarecare de cursuri comune pentru elevii tuturor Facul- 
tăților. Vom căuta, o samă dintre profesori, să dăm studenţilor 
aceste cursuri. Nu se poate închipui jurist, doctor, matema- 
tician, fără cunoaşterea acelor lucruri care trebuie să prindă 
adânc în sufletul oricărui tânăr care a trecut prin învăţămân- 
tul superior. Nu se poate admite student care să nu cunoască 
istoria poporului său, ceva din cultura generală, din istoria ce- 
lorlalte culturi. Nu se poate admite un om întradevăr cult care 
să nu aibă noţiuni de legătura . dintre diferitele literaturi, 
de desvoltarea artelor, sau noţiuni elementare de drept. Nu se 
poate ca omul care va întemeia o familie şi va creşte copii 
să rămână fără cunoştinţile elementare de higienă şi medicină. 
Nu se -poate admite, într'o vreme în care religia ia un nou 
„avânt şi când fiecare se simte mai creştin ca înainte, nu se mai 
poate admite neînţelegerea tainelor serviciului divin. 

Universitatea este chemată de sigur să dea specialiști ; dar 
un. specialist fără un om întreg foloseşte mult mai puţin decât 
un om întreg. ieșit din Universitate, chiar ceva mai slab în 
specialitatea lui, fiindcă o viaţă întreagă stă înaintea licenţiatu- 
lui sau doctorului pentru adâncirea specialităţii sale. In spe- 
cialitatea lui cercetătorul rămâne student pănă la moarte. Dar 
vremea culturii generale, când sufletul este deschis, când poate 
primi toate intluențele, când poate ceti literatură şi poate în- 
telege artă, vremea aceasta prețioasă este mărgenită la câțiva, 
ani de zile. Vom căuta să facem pentru studenții noştri cursu- 
ril> acestea de cultură generală, îi vom face să cunoască lara. 
Vom organiza excursii curate şi morale — cunosc eu excul- 
sii şi de alt fel—, care să li permită să vadă cele mai frumoase 
locuri istorice şi cele mai strălucite monumente de artă de 
pe pământul terii lor. k 

Acum cåteva zile, eram la Cluj, primit cu decsebită prietenie 
de colegii de acolo, când am ascultat o propunere foarte bună. 
Anume colegii de acolo spun așa: de ce studenţii fiecării Uni- 
versități să cunoască numai pe profesorul lor de la o ma- 
terie oarecare? Profesorii sânt foarie dese ori descoperitori: ni- 
ciodată nimeni nu va explica o teorie aşa cum o explică acela 
la care ea este rezultatul ünui sir întreg de ani de cercetări. 
Iubirea pentru acele idei, entuziasmul pentru adevărul lor, cre- 
dinta puternică în puterea lor nu poate veni decât de la cer- 
cetătorul ştiinţific care a ajuns la capălul investigațiilor sale, 
şi care poate să punä întro doctrină ceia ce într'o viaţă în- 
treagă a înțeles. De altfel cine crede că știința este un lucru 
obiectiv, numai obiectiv şi că nu are nimic de a face cu tem- 
peramentul se înşealä. Știința este şi un temperament ome- 
nesc; şi temperamentul acesta nu trece prin niciun concurs 
şi nu se învaţă din nicio carte. Personalitatea protesorului este 
de multe ori mult mai importantă decât toată ştiinţa lui. 
Personalitatea aceia care este convingere, care este căldură, 
care este iubire pentru cei cari îi ascultă, care este dorinţa 
de a face acea transfuziune, acea trecere de suflet către tinerii 
cari vor duce mai departe . adevărurile pe care crede că le-a 
găsit el. 

Prin urmare. vom căuta să stabilim o legătură între diferi- 
tele Universități romăneşti, astfel ca d-v. să ascultați şi alți 
protesori decât pe acei din Capitală, iar noi, la rândul nostru, 

să ne ducem la celelalte Universități pentru lămurirea altor 
probleme. 


Este cu pulință să se înlemeieze în România o mare viață 
universitară. Şi această mare viaţă universitară este o con- 
diţie neapărată penlru existența şi desvoltarea morală a aces- 
tei teri. Această mare existență nu are nimic. a face cu 
mişcările de suprafaţă si cu unele manitestări individuale: a- 
cestea sânt lucruri adânci, care, în loe să-i împartă pe oa- 
meni, din potrivă îi uneşte în iubirea aceasta pentru marea 
operă solidară şi adună la un loc pe orice om care gândeşte si 
îşi comunică gândul de la un capăt la celalt al ţerii. Și.cred că 
în felul acesta, adunând cele mai mari posibilități de desvoltare 
a gândului, apropiind cât mai strâns suilelele doritoare de 
ştiinţă din tot cuprinsul ţerii, studențimea va fi ferită de ispi- 
` lele nesănătoase care o compromil şi va fi scutită de influențele 
nefaste ale politicei, care au dus-o la situaţia ilustrată prin actul 
acesta pe care îl am în mână, ca pe un trist exemplu. (D. 
rector N. Iorga, ceteşte, în uimirea auditorilor, un raport al Fre- 
fecturei poliţici Bucureștii, făcut de agenţii speciali trimeşi 
pentru a comunica toate hotărârile ce se iau la întrunirile stu- 
dențeşti). In loc ca ochii lumii să fie îndreptaţi asupra activi- 
tăţii la lumina zilei a întrunirilor studenţeşti, avem aceste ra- 
poarte polițienești, ca şi când ar fi vorba de o conspirație. La 
această întrunire "sa discutat chestiunea reapariţiei ziarului 
„Cuvântul studenţesc” şi chestiunea ţinerii unui congres genc- 
ral studenţesc, şi aceasta fără încunoştiințarea profesorilor. Ei 
bine, nu înţeleg un singur moment, cum un congres menit să 
prilejească discuţii culturale în diferite ramuri ale ştiinţii poate 
fi tăcut fără profesori, fără adevărații conducători ai sludenţimii. 
Congrese ținute supt steagul națiunii cu profesorii în frunte, sin- 
gurii conducători ai armatei universitare, asta o înțeleg! Vedeţi, 
dar, o adevărată urmiirire a studenţimii cum se face penlru a- 
ccia pe cari codul penal italian îi numeşte pregiudiciati... 

Ei bine, această atmosteră trebuie risipită. In câteva luni de 
zile cât am lost decan al Facultăţii de litere, am putut să văd 
comorile care se găsesc în sufletul acestui tineret. Aceste, comori 
nu trebuiesc să se lase furate de aceia cari vin cu vorbe bune 
pe buze şi cu egoism în gândul lor. Individualismul turburălor 
în studenţime, ispitele stricătoare din afară, acestea trebuiesc 
să dispară. Doresc ca fiecare student să fie înscris într'o so- 

cietate studenţească, dar doresc ca orice societate studenţească 
să poată spune la lumina zilei, înaintea oricui, înaintea noas- 
trí în rândul întăiu, ce urmăreşte, ca să putem constata că 
aceia ce urmăreşte este în legătură cu scopurile culturale ale 
Universităţii şi cu disciplina care trebuie să domnească aici. 

Inchipuiţi-vă că înaintea d-v., nu stă acum un profesor, ci un 
părinte care vorbeşte faţă de copiii săi. Cea dWintăiu datorie a 
studențimii nu este să observe numai disciplina şi să fie păslră- 
toarea moralității, dar este şi să cultive ideia naţională, so cul- 
tive cu acea delicateţă şi discreţie, cu acea măsură şi cu acea 
lipsă de exagerare care este în însuşi temperamentul poporu- 
lui nostru. Poporul nostru nu este un popor de exageraţii, nu este 
un popor iubitor de exhibiţii de vitrină, nu este un căutător de 
alaiuri desmăţate, ci poporul nostru este înainte de toate un 
popor cuviincios; aceasta o poate spune cineva care, ca mine, 
a venit continuu în contact cu sentimentele noastre de rasă. 
Această cuviinţă a vieţii trebuie strămutată şi în alte domenii. 
Nu vă pot spune ce bucurie am avut când am văzut dispărând 
la Facultatea de litere acea plimbare pe culoare şi când am 
izbutit să fac ca fetele să fie adăpostite în sala pe care am 
împodobit-o cu tablouri de artă și unde am pus revistele şi 
ziarele din colecţiile mele. Şi sânt adânc mișcat de o adevă- 
rată bucurie părintească de câte ori mă duc la curs şi des- 
chid uşa acelei odăi în care se află marea familie de fete, 
care petrec curat. Am introdus acest obiceiu acolo, şi urma-_ 
şul mieu, care este omul cu inima şi cu voința d-lui Gusti, 
va şti să continue această operă şi so mărească. Vom căuta 
să introducem acolo şi o contină pentru ca să găsească studen- 
tii ceja ce li trebuie şi pentru a-i împiedeca de a se duce | 
cine ştie unde ca să capete o hrană insuficientă şi în cine ştie 
ce condiţii de higienă. Se poate „face prin bunătate şi stä- 
ruință marea educaţie a întregului corp studențesc al Univer- 
sitáti.i 

Cu uşurinţă ei pot fi astfel învăţaţi a respecta în protesorii 
lor pe părinţii lor cari nu sunt de faţă, a se respecta pe 
sine respectând pe aceşti profesori, a respecta știința prin fe- 
lul cum se ascultă cursurile, a respecta însăşi frumuseţa ra- 
sei căreia îi aparţin. prin ţinuta. aceia demnă care trebuie să 
deosebească oriunde pe un student. In loc să se zică, aşa cum 
din nefericire se zice în ultimul timp: ţinuta negligentă este des- 
tulă ca să arăte că este vorba de un student, de câte ori se va 

vedea un tânăr model sau de câte ori se va vedea o fală dis 
linsă, să se ştie din simpla lor înfățișare că sunt mai pre- 
sus de orice necuviinţă. 

Dacă aş crede un singur moment că aceste vorbe nu străbat 
în sufletul studenţimii romăneşti, care este un material admi- 
rabil şi din care se poate face ceia ce-i trebuie României de 
mâne, eu nu aş fi primit acest loc de rector. L-am primit însă 
pentru două motive: pentru iubirea colegilor miei, şi pentru 
încrederea în voi. (Sala întreagă în picioare aplaudă puter- - 
nic timp de cinci minute.) Si vă spun încă un lucru: că voiu găsi 
în energia mea si în iubirea mea de voi tot ceia ce trebuie pen- 
tru a vă apăra în contra oricui si, dacă teste nevoie, în con- 
tra voastră înșivă. (Puternice aplause unanime şi îndelung pre- 
lungite.) 





IV. 


Discursul-program al noului rector. 


Domnilor miniştri, Å 

Domnilor preşedinţi ai Corpurilor Legiuitoare, 
Domnilor colegi, 

Şi-iubiţi studenți, 


Nu pot mulțămi în de ajuns colegilor cari mau onorat astăzi, 
sau, mai bine, cari au onorat munca mea, nu de treizeci, ci 
de aproape patruzeci de ani de continuă muncă științifică şi 
de prieteneşti legături cu voi studenţii. Participând la această 
şedinţă de serbătoare universitară veţi asculta acel program 
rectoral pe care îl culeg din nevoile culturale, ale ţerii şi, adaug, 
din gândul d-v. al tuturor. ; 

Nu pot mulfămi îndeajuns colegilor miei cari mau onorat 
cu presenta lor, cât şi acelora cari au rostit frumoasele cu- 
vinte despre activitatea mea. 

Nu e nevoie să arăt aici studenților care sânt sentimentele 
mele faţă de ei, sentimente pe care inteligenţa lor le-a sim- 
tit chiar când spaima mea de gesturi largi şi de vorbe mari 
m'a oprit să li-o spun, cum, în casa mea, proprii miei Co- 
pii mau putut auzi niciodată acele declaraţiuni care compro- 
mit orice sentiment. 

In ordinea sprijinită pe legile noastre universitare, ei vor 
aprecia intențiile mele, față nu numai de studiile lor, dar 
față de pregătirea lor ca oameni întregi utili unei societäți, pe 
care mâne o vor conduce. 

Programul mieu este scurt și, cred, cuprinzător: Refacerea 
unității universitare. Noi nu sântem, am spus-o şi în Cameră 
şi o spun şi aici, noi nu sântem o colecţie de Facultăţi răsleţe; 
Facultăţile sânt organismele unui alt organism mai mare; 
organismul acesta este Universitatea. 

Activitatea din Facultăţi trebuie să se desfacă pe un fond 

comun şi acest fond comun este un fond de cultură superioară, 
de iniţiare etică, de orientare națională şi de omenie, de uma- 
nitate, înţeleasă în chipul cel mai larg şi în cea mai strânsă 
legătură cu fibra noastră naţională. (Puternice aplause una- 
nime). 

Nu voiu mira pe nimeni când voiu spune că. este inadmi- 
sibil ca din orice Facultate să iasă un tânăr care să nu fie în 
cunoștința deplină a tuturor posibilităților de afirmare na- 
țională, nu se poate să mai existe tânăr care să nu ştie cum 
se înfăţişează ţara noastră, care este dreptul nostru asupra 
acestei teri si care sânt jertfele, prin care am susținut aceste 
drepturi. Fiindcă tara noastră nu este lăsată numai cârmui- 
torilor în timp de pace și luptătorilor în timp de războiu, ci 
ea este încredințată nouă în fiecare clipă a existenţii noastre. 
Omul care taie o brazdă, omul care ridică o greutate întrun 
atelier, meşterul de tipar care înşiră slovele, fiecare dintre. 
toți aceştia sânt prietenii modeşti ai acestei teri, și munca lor 
lor este cu atât mai spornică cu cât ei înțeleg întreaga ei va- 
loare morală şi toată viaţa naţională care se exprimă, plină de 
încredere pentru viitor, prin iubire, pentru munca lor. (A- 
plause puternice). 

Istoria Românilor este în sângele nostru, este în ţesături 
trupului nostru, este închegată în vlaga oaselor noastre şi se 
sbate în fiecare bătaie a inimii noastre. Şi, atunci când noi 
represintăm în chip praclic această istorie a Românilor prin 
tot ceia ce sântem și prin tot ceia ce facem, trebuie să a- 
avem adânc în sufletul nostru teoria acestei istorii a Româ- 
nilor. Nu ni este iertat, atunci când drepturile noastre sânt 
atscate din toate părțile şi când oricare dintre noi trăieşte pen- 
tru a apăra în contra tuturor integritatea terii noastre așa 
de scump câștigată, nu ni este permis să iasă din Universi- 
tate cineva care nu ar şti care a fost marele nostru rol în des- 
voltarea omenirii. (Aplause unanime). 

Căci este socotit popor marc acela care face o operă mare 
cu mijloace mari. Dar şi un popor oricât de mic, care a 
făcut mai greu decât alţii o operă folositoare omenirii, şi este 
cel mai mare acela care a folosit mai puţin din ceia ce 
a făcut. (Aplause). 

Când, acum câteva săptămâni, Universitatea soră din Cluj, 
care are o aşa de frumoasă menire, acolo, în mijlocul naţio- 
nalităţilor pe care trebuie să le câștige la aceiaşi muncă cul- 

turală, când această Universitate mi-a făcut onoarea de a mă, 


socoti în rândul profesorilor săi, — şi voiu şti să le multă- 
mesc prin atâta muncă câlă îmi va fi îngăduită de împre- 
jurările grele ale vieţii mele, — am întăţişat studenţilor de 


acolo generalități asupra poporului românesc şi asupra Sta- 
tului pe care acest popor l-a creat (fiindcă la noi poporul 
a creat Statul, iar nu Statul, ca în Franţa, poporul). Şi a- 
tunci unii ascultători au rămas oarecum uimiți când au vă- 
zut că noi represintăm în desvoltarea omenirii o formă cu 
totul nouă, o formă de superioară aşezare a Statului spriji- 
nit pe ideia imperială, cuprinzând trecutul roman si orien- 
tal, şi, pe când alte State se întemeiau pe aventură şi cu- 
cerire, aşezarea noastră se alcătuia din întreaga muncă mo- 
destă a poporului românesc: sântem singurul Stat care şi-a 
sprijinit de la început toată viaţa pe consensul moral al pă- 
turilor adânci. Ne-am numit ţară românească fiindcă lot po- 
porul românesc a colaborat la formarea Statului. Iredentis- 
mul inconștient, necesar unităţii teritoriale ca sprijin al unităţii 
naționale, acesta este fermentul care ne-a mişcat în toată des- 
voltarea acestui popor. Când alţii umblau după forme politice 
de aventură, noi, încleştați de pământul nostru comun si în- 
gráditi de el, legaţi şi mărgeniţi în dreptul nostru de dânsul, 
am întemeiat cel d'intăiu Stat modern de caracter popular. 
(Aplause unanime, strigăte de bravo). Democraţia noastră nu 
este culeasă din catehismul lui Jean Jacques Rousseau şi din 
inspiraţia filosofilor secolului al XVIII-lea, nu este un dar al 
teoriei coborât în mijlocul unei mulţimi care n'o înţelege; ea 
este esenţa însăşi a vieţii noastre. 

Și, când, acum câţiva ani, au venit aici, la Bucureşti, repre- 
sintanții glorioşi ai Franţei culturale în frunte cu acel rector 
al Academiei din Paris, care înseamnă Universitatea împreu- 
nă şi cu şcoala secundară, — şi, d-le ministru, cred că va veni 
o vreme când vom fixa şi noi prin lege legătura, atât de 
mecesară, între şcoală secundară şi Universitate, ca în Franța 
lui Napoleon şi ca în America democrată si liberă, fiindcă în- 
tre aceste două grade ale învățământului nu trebuie să fie o 
soluţie de continuitate, nu ca astăzi, când bucherul învăţă- 
mântului secundar se găseşte desorientat în învățământul su- 
perior; Libertate în şcoala secundară, disciplină de minte în 
şcoala superioară, iată ce e de nevoie în învățământul viitoru- 
lui (aplause), Când, zic, sa întăţişat d. Poincaré, încunjurat 

de întreaga-i suită de profesori francesi, la Academia Română, 
am arătat care este oarecum cheia culturii româneşti de o- 
dinioară, de ce această cultură românească sa menținut în 
aşa de grele împrejurări, de ce na fost om care să mo iu- 
bească, fiindcă cultura acestui popor nu este o traducere din 
latineşte făcută. de o serie de clerici, ci această cultură româ- 
nească a fost de la început lucrul tuturor făcut cu inima tutu- 
ror şi în limba nu numai iubită, dar formată în fiecare mo- 
ment de toţi. Aceasta este taina culturii noastre naţionale, taină 
care tace ca astăzi versurile lui Eminescu, care ating şi cele 
mai delicate şi mai înalte probleme de filosofie, pot fi înţe- 
lese de orice teran isteţ. f 

Şi aceasta face ca, în loc să avem azi o cultură măreață, 
plutind de-asupra unei națiuni ignare, cultura aceasta se poate 
cobori — cum o face în fiecare moment — în mijlocul popo- 
` rului, pentru a lua de la el această necontenită înoire care a 
făcut ca noi, alături de frumoasa cultură vestică, pentru a 
zecea parte dintrun neam, să avem, în proporții modeste, o 
zdravănă cultură populară, solidară, a întreg neamului nostru. 
Aceste lucruri toate vă trebui să le ştim toţi. Să nu mai fie 
în sufletul nimănui lacunele care sânt în sufletele multora as- 
tăzi. Va trebui să avem conștiința totală a rolului pe care popo- 
rul nostru l-a avut şi îl are pe lume. Va trebui, pe lângă a- 
ceasta, ca orice absolvent să aibă cunoștința acelor realităţi 
ştiinţifice fără de care nu înţelegem lumea în care trăim. Este 
un mare spectacol moral, cel mai mare din câte se oferă 
omenirii, acela al vieţii înseşi a naturii complexe: natura cu 
învăţătura ei mută care dă ceia ce nu pot da toate criteriile de 
cunoaşterea abstractă: natura însăşi în tainele ei ascunse, în 
desfăşurarea energiilor ei formidabile, în complexitatea ei ne- 
mărgenită, iată ce îmbogățește sufletul omului. Şi eu doresc 
ca Unievrsitatea, înţelegându-se întreagă, să dea studentului 
de la litere, care altfel se pierde în divagaţiuni filosofice sau 
în memorisări istorice, ori se încurcă în tot felul pe probleme 
literare resolvate azi pentru ca a doua zi să fie absolut nealin- 
se, să dea acestui student de la litere ceia ce-i trebuie ca să iasă 
de aici cu toată larga învățătură pe care i-o poate da cu- 
noaşterea acelor ştiinţe în care se fac astăzi cele mai mari 
descoperiri. Atunci când sensul însuşi al ştiinţelor abstracte 
se schimbă, nu se poate să fie un om cult incapabil să în- 
țeleagă expunerea tăcută la anul întăiu de matematici cu 

privire la discuția problemei relativităţii. Şi cum poate trăi 
cineva într'o societate sprijinită pe drept, tără ca din Fa- 
cultatea de drept să iasă, în altă formă decât aceia a formu- 
lelor de manual, cu conștiința drepturilor şi datoriilor sale 
de cetățean. Fiindcă, dacă astăzi nu ne înţelegem de multe 
ori, este pentru că nu avem instinctul dreptului, si întregii 
studențimi trebuie să-i dăm acest instinct al dreptului atât 
de delicat şi atât de discret încât să-i poată da oricând o o- 
rientare potrivită cu înalta cultură a acestor tineri. 

Numai astfel se găseşte taina cea mare şi sfântă a dato- 
riilor noastre ale fiecăruia (aplause puternice). Trăim într’o 
societate în care problemele de sănătate, din causa împre- 
jurărilor grele prin care am trecut, sânt poate mai încureate 
decât aiurea. Se poate închipui un tânăr care va întemeia. o 
familie, se poate închipui o fată din cele care vin la Univer- 
sitate şi care, trebuie s*o spun, formează unul din elementele 
cele mai înţelegătoare şi de mai bună orânduire, adevărate pro- 
fesoare de bună creştere a colegilor lor, se poate ca una din 
aceste fete să nu aibă toată pregătirea necesară peniru a-şi. 
creşte sănătos copiii? O învăţătură superioară a elementelor 
de higienă necesare oricui, trebuie să se dea în acest învățământ. 

Mai este încă un lucru, — şi din discuţiile Senatului Uni- 
versitar am văzut că acestea sânt idei care au câştigat dinainle 
votul colegilor noştri. Universitățile noastre se pot mândri că 
au în fruntea lor represintanţi ai ştiinţei cari sânt o adevărată 
garanţie morală şi științifică şi cari pot sla la acelaşi nivel cu 
represintanţii cei mai iluştri ai oricării teri din Apus. Acesta 
este un lucru cu atât mai onorabil, cu cât aiurea, dacă sânt 
astfel de oameni la acest nivel, ei sânt, acolo, împinși de miş- 
carea unei întregi pături superioare care-i impune, pe când 
ceia ce avem la noi este câştigat adesea împotriva unei socie- - 
tăți întregi. Conşliinţa noastră de astăzi este cucerirea muncii 
noastre grele.* 

Oamenii aceştia sânt astăzi; mâne însă nu vor mai fi. Soarta 
ne pândeşte pe fiecare. Ce vom lăsa în locul nostru? Este oare 
îngăduit să se ridice din Universitatea noastră tineri cari, 
fiindcă au urmat cutare specialitate, mau avut niciodată pri: 
lejul să asculte pe alt profesor din altă specialitate vorbind 
despre lucrurile care i-au Tost mai scumpe și de domeniul 
în care a făcut descoperirile cele mai mari? (aplause). 

Nu vă pot spune sentimentul de durere pe care l-am avul 

de atâtea ori când am văzut indiferența tineretului nostru faţă 
de cei ce fac onoare natiei lor. Şi, d-le ministru, va trebui 
să suprimăm din lege acea margene a celor şaptezeci de ani 
care este o ofensă adusă celor mai curate glorii românești. 
Ieri încă făceam corectura la un articol pentru numărul unei 
reviste închinate de ştiinţa germană lui Ulrich von Willamo- 
witz-Mollerdorf, pe care am avut de mai multe ori plăcerea 
de a-l cunoaşte. Si, fiindcă sântem aici ca să ne mândrim de 
ceia ce cu toţii înfăptuim, vă voiu da un amănunt, pe care 
îl spun cu sfială, fiindcă este vorba de mine, dar îl spun 
şi cu mândrie, fiindcă tot ceia ce facem fiecare, vine din spri- 
jinul, spus sau nespus, văzut sau nevăzut, al tuturor celor- 
lalti. Mam dus, tânăr încă, la un congres general, de istorie, 
la 1913; şi, cu stângăcia unui om care nu era obişnuit să vor- 
bească înaintea colegilor săi mai vrâstnici, am atins unele 
puncte de istorie privitoare şi la ce am putut fi în trecutul 
nostru. Cea mai mare mulțămire a mea nu au fost aplau- 
sele celor de faţă, ci o scrisoare primită mai târziu sí iscă- 
lită de Willamowilz, în care spunea, pe lângă alle vorbe bune, 
că rare ori i s'a întâmplat să întâlnească un coleg mai tânăr 
care i-a „impus” mai mult. Eu am primit aceste cuvinte ca 
o mulțămire pentru ţara mea; căci este tara întreagă nevăzută 
care stă în asemenea momente, care ne sprijină în limidităţile, 
în îndoielile şi în şovăirile noastre. (Aplause puternice.) 

Ilustrul învăţat german împlineşte acum optzeci de ani, 
şi el îşi face toate trimestrele la optzeci de ani! Și, pentru a 
reveni, mă durea inima de câte ori am văzut trecând pe lângă 
studenţii noştri, asa de respeeluoşi în legăturile de familie, 
trecând profesorii pe cari mâne nu îi va mai avea Universitatea, 
pe cari mâne nu-i va mai sprijini pământul, trecând bătrâni 
profesori ca nişte necunoscuţi printre studenţi; nicio pălărie nu 
se ridica. Nu mai era profesorul temut la care se dădeau 
examene. Pe când eu îmi închipuiu pe aceşti bătrâni glorioşi tre- 
când veneraţi prin mijlocul unui tineret smerit care trebuie să 
înveţe asttel cum să ajungă unde au ajuns ei. 


D-lor colegi şi d-lor studenţi, 


Programul mieu cuprinde şi alte două puncte. Unul din aceste 
puncte este îndeplinit prin ceia ce vedem în momentul de faţă. 
Noi, profesorii universitari, avem o societate a noastră, a în- 
vățământului superior, însărcinată cu apărarea drepturilor a: 

cestui învăţământ întrun domeniu foarte necesar, pe care se 
sprijină, este drept, toate celelalte lucruri, dar care, trebuie 
so spunem, nu este şi cel mai înalt. Peste ceia ce ni se da- 
toreşte stă ceia ce datorim noi. Sacrificiul nostru, aceasta este 
frumuseţa noastră. “Rectorul care vă vorbeşte pe basa matc- 
rială a celor 20.000 de lei de hârtie, câştigaţi în aproape pa- 
truzeci de ani, la care se adaugă 2.700 de lei pentru represin- 
tarea Universităţii, are, cred, dreptul să vorbească și de statorni- 
cul nostru sacrificiu, care, cu cât este mai greu, cu 'atât ne 
înalţă mai mult. Dar, în afară de tot ceia ce a lucrat această a- 
sociaţie a profesorilor universitari în domeniul drepturilor -şi ne- 
cesităţilor lor primordiale, mai este şi celalt domeniu în care 
trebuie să şpun că nu ne-am întâlnit totdeauna. Poate și din 
motive politice. Politica unei teri nu este un lucru care să fie 
batjocorit înaintea tinerilor. Organele vieţii publice sunt fără 
îndoială partidele politice. Nimeni nu trebuie să caute dis- 
trugerea lor, dar liecare trebuie să lucrăm la privegherea lor 
şi la repunerea lor în serviciul patriei. Şi toată lumea trebuie 
să lucreze astfel încât deosebirile de partide să fie deosebiri 
de metodă întrun număr restrâns de chestiuni, iar în che- 
stiunile cele mari, un singur scop și o singură metodă (A- 
plause unanime). Această ideie trebuie pusă înainte de toate. 

Dese ori s'a întâmplat că luptele politice, purtate cu tem- 
perament, ne-au împiedecat de a conlucra în de ajuns. Eu am- 
trăit isolat de Universitate atâta timp, isolat din conștiința 
slăbiciunii mele. Aslăzi încă această sfială faţă de munca a- 
ceasta a mea mă întinereşte, aşa cum siguranţa în ştiinţă imbă- 
trâneşte pe oricare. Omul care are siguranţa în ştiinţa sa 
este bun de pus la pensie: numai acela care ştie şi poate să 
se apropie cu modestia unui student din anul întăiu chiar de 
problema în care a pus sufletul său, numai acela are veşni- 
cul izvor de tinereţe. 

Această neîncredere în mine m'a făcut să nu caut în de a- 
juns solidaritatea colegilor miei. 

Dar, d-lor colegi, vă rog să creăm măcar astăzi acea mare 
solidaritate a profesorilor, să creăm sufletul acesta comun al 
nostru. Și astfel îi vom învăţa pe dânșii, pe tineri, o solidari- 
tate mai mare decât a noastră: solidaritatea dintre studenţi 
şi dintre profesori. Studentul nu trebuie să se găsească faţă de 
profesori în situaţia unui salariat proletar, care se gândeşte 
ce cursă să întindă patronului. Nici în domeniul muncii ny 

sânt decât deosebiri create de sufletele false şi de inimile rele. 
Aici stă origina chestiunii sociale; suflete care nu cugetă drept şi 
inimi care nu se coboară spre a se întrăți cu alte inimi. 
Si, cum se ajunge astăzi la solidaritate în domeniul muncii ma- 
teriale, trebuie cu atât mai mult să se ajungă şi în acela al 
muncii intelectuale, peste deosebirile de vrâstă. D-v. ni daţi 
nouă avântul d-v. cel cald, noi vă dăm d-v. frâul, care este 
experiența noastră. Ceia ce este la d-v. teorie care merge pănă 
la capăt, la noi este experiență plătită la fiecare pas cu sân- 
gele si suferinţile pe care dorim să vi le cruțăm d-v., tocmai 
fiindcă le-am suferit noi prea tare. (Aplause unanime, înde- ` 
lung, prelungite.) 

De câte ori relevăm, cum este de datoria noastră, greșelile d-v., 
noi pedepsim în conștiința noastră încă odată greşelile pe care 
le-am făcut noi. Ne osândim încă odată, mult mai puternic 
decât cuvintele de reprobare pe care le adresăm, fiindcă noi 
ştim ce a pierdut națiunea de pe urma greşelilor noastre şi 
nu înțelegem ca ea să sufere încă odată de pe urma greșelilor 
încă unei generaţii (aplause puternice). 

Şi astăzi, d-lor miniştri, iubiţi colegi şi d-v., studenţi, fii ai 
noştri de carte şi de suflet, trebuie să definim împreună au- 
tonomia universitară. Autonomia universitară să nu fie o usur- 
pare şi nici o veşnică abdicare. Trebuie să nu fim legaţi cu 
totul de represintantul Statului. Astăzi Statul e represintat, cu 
atâta dragoste pentru şcoală, de un profesor ca şi noi, de co- 
legul Costăchescu, dar miniştrii se schimbă. Trebuie să nu 
fim legaţi de cine represintă Statul numai prin simpla înde- 
plinire a unor forme. Iată, de două săptămâni de când sunt la 
Rectorat, trimet necontenit hârtii, în schimbul cărora vin 
alte hârtii, şi mă tem ca pănă la urmă să nu fim îngropaţi 
supt aceste teancuri care întreţin o întreagă filieră. de copişti 
fără de vre-un folos. Sar putea chiar ca diplomele pe care le 
dăm să fie numai diplomele noastre. Şi iată de ce: iscălitura Sta- 
tului lângă iscălitura noastră poate să pară cuiva că este un an- 
gajament. De fapt noi, dăm o adeverinţă celor cari au împlinit 
„anume studii, şi, dacă Statul iscăleşte, se crede căel şi promite. 

Aici mă voiu ridica împotriva unei acusaţii: de ce primim a- 
tåti studenţi? Dacă ar fi de zece ori mai mulți, şi i-am primi 
cu toată inima, pentru toată orientarea pe care o pot căpăla 
şi duce în viaţa lor din învățământul nostru. Vremea a venit 
să facem marea şcoală creatoare de cultură generală penlru 

sămănătorii de adevăr şi bunătate în suflete, marii trezitori 
de energii în mijlocul poporului romănesc. Şi aş dori să yie- 
vremea când, pentru cel din urmă doritor de a se instrui, să se 
găsească la Universitate un ceas în care şi cel mai bătrân şi 
cel mai glorios dintre profesori să cheltuiască un cuvânt pen- 
tru acest fiu modest, poate vrednice de respect din causa lovi- 
turilor soartei. 

Porţile Universităţii larg deschise pentru oricine! (aplause). 

Marea carte, care este la Universitate, dorim să fie larg des- 
chisă acelor cari nu dorese numai diplome. Un Franklin n'a 
trecut niciun examen de liceu, un Darwin nu sa ales de pe 
urma lecţiilor căpătate la Universitate cu gândurile lui care a- 
veau să revoluţioneze știința; nu prin certificatele pe care le-a 
putut scoate din buzunar la un moment a ajuns Pasteur o 
glorie a ştiinţei ; şi eu am cunoscut la Paris profesori mari 
cari au trecut la Școala de înalte studii cu carnetul lor de 
muncitor în buzunar, şi cari au ajuns să capete acolo o cu: 
noştință a realităţilor adânci şi un curaj şi o bărbăţie, peste 
sărăcia si peste ignoranța cu care au avut să lupte, pe care 
cel mai perfect elev frecat de scările învăţământului oficial 
nu le va avea niciodată (aplause). 


Incheind, aceste câteva cuvinte, care au întrecut intenţiile mele, 
căci gândul mieu era numai să spun în puţine cuvinte simple 
ceia ce era în datoria mea cea mai plăcută, tin să adaug 
că eu nu pot veni astăzi la această sarcină decât cu intenţiile pe 
care le-am definit. Doresc ca aceste intenţii să devie o mare rea- 
litate pentru toți. In niciun cas eu nu aş putea rămânea aici 
niciun singur moment, — şi sunt un om care am demisionat de 
mai multe ori, şi nu mi-a părut rău de câte ori am părăsit un 
loc unde nu puteam să îndeplinesc ceia ce credeam că am da- 
toria de a face, — nu aş putea rămânea nici în acest loc dacă 
după trecere de câtăva vreme aş Ti pomenit numai pentru 
intenţiile mele. Din fericire pot spune încă de pe acum că 
sântem pe calea realisărilor. Această casă, începută din gândul 
cel bun de mândrie naţională de către acela care ma pre- 
cedat şi pe care aş fi dorit să-l văd aici ca să-i spun cât de 
mult preţuiesc truda cheltuită de dânsul în asa de grele împre- 
jurări, această casă sprijinită de colegul nostru, profesorul An- 
ghelescu, căruia trebuie să-i mulfămim pentru tot ceia ce 
a făcut pentru şcoală, această casă va fi mântuită cu aju- 

torul societăţii la care am să încep a mă adresa. Aşteaptă la d-v.. 
pe masă, d-le ministru, o cerere care îmi va îngădui prin mij- 
loace. uşor de realisat să cer societăţii posibilităţile de lucru 
pentru a avea un acoperiş de-asupra noastră. 

Casa cedată atâta timp acelora-cari în aceste ziduri au adus 
prestigiul a trei sferturi de veac de mândră viaţă politică romă- 
nească, cari au sfințit cu atâtea jertfe izbânzile noastre, cari au 
adus aici regi bătrâni şi mântuitori de ţară, — şi li mulţă- 
mim pentru moştenirea istorică pe care ni-o lasă; — casa a- 
ceasta ni revine. 

Noi nu sântem astfel în pragul lucrurilor care au fost anun- 
fate, ci, prin făgăduiala cuiva care este deprins să-și ţină pro- 
misiunile, sântem aici în casa noastră. 

Dacă însă ceia ce vreau să fac nu ar putea merge atât de 
răpede, veţi binevoi să ţineţi samă de condiţiunile, în care ne 
mişcăm cu toţii, condițiuni atât de grele pentru ţară, care, ea, 
trece mai presus de orice alt fel de consideraţii. Daţi-mi voie să 

"spun şi aici ceia ce am spus de atâtea ori: noi, individual și în 
grup, nu avem față de ţara noastră niciun drept, ţara are 
faţă de noi toţi toate drepturile fără niciun fel de deosebire. 

Dacă prin urmare ar fi o zăbavă impusă de împrejurări, 
zăbava aceasta vom căuta so înlăturăm împreună. Dacă sar 
întâmpla însă că mi-ar lipsi ceva, cu tot sprijinul d-v., din lipsa 
de înţelegere din partea guvernelor şi a Statului, dacă nu va 
rămânea din toate acestea decât intenţiile mele şi dorința d-v., 
dacă deci îmi va lipsi ceva pentru a le realisa, atunci voiu 
face apel pentru a mă întări la marile forte nevăzute ale 
neamului acestuia, pe care le voiu strămuta în sufletul mieu 
Voiu apela la puterea de peste mormânt a acelor profesori și 
sludenţi cari au căzut pe câmpul de bătălie, unde am fi vrut 
fiecare din. noi să avem vârsta si vigoarea ca să putem sla 
şi noi şi să oferim ţerii, ca dânşii, viața noastră. Voiu apela la 
acele torţe nevăzute ale jertliț lor culturii romănești; voiu chiema 
în ajutor toate acele forte nebănuite, care vor birui, fiindcă pute- 
rea morală nu este înfrântă niciodată. 

Şi, pentru ca serbătoarea universitară să aibă un sfârşii 
mai frumos decât tot ce pot să dea cuvintele, voiu face o pro- 
punere, pe care sânt sigur că o veţi primi. S'a desfăcut din viața 
oamenilor tocmai acum câteva zile, cineva care a unit cea mai 
înaltă superioritale cu cea mai modestă simplicitate, un om 
care nu numai că ne-a ridicat pe noi către libertate prin geniul 

şi stăruința sa, dar care a onorat umanitatea prin virtuți de 
acelea care se întâlnesc numai pe vremea vechilor Romani. 
Universitatea reculeasă să meargă în corpore, așa cum este a- 
cum, spre a întăţişa Legaţiei francese tot ce simte sufletul ti- 
ncretului romănesc, şi al învăţătorilor săi pentru acela care, 
luptând pentru tara sa, nu a uitat niciun drept omenesc şi 
Sa sacrificat celui mai înalt ideal, pe care l-a atins prin bi- 
ruința pe care a câștigat-o. (Aplausele frenelice ale întregei a- 
sislenţe acopăr ultimele cuvinte ale oratorului.) 


V. 


Nevoile Universităţii 
„— Cuvântarea de la Cameră a noului rector — 





D. N. Iorga: D-le preşedinte, d-lor deputaţi, îmi pare foarte 
rău că trebuie să ieau timpul pe care l-ar fi dorit atâţia dintre 
colegii noştri. Niciodată nu mi sa întâmplat, în viaţa mea, 
să iau locul cuiva. Mi-am tăcut o regulă de conduită în tot- 
dezuna să rog pe oricine să-mi treacă înainte. Este adevărat 
că, în felul acesta, nu am ajuns la mare lucru, dar cel pu- 
țin 'am satisfacția aceasta de a fi putut să fiu amabil cu 
toarte multă lume. 

Ceasurile fiind înaintate, şi înaintate pentru mine, care mai 
am şi- alte îndatoriri de îndeplinit, îmi veţi îngădui să fiu 
foarte scurt în expunerea acestui subiect, care îmi este impus, 
nu de dorința mea de a vă lămuri asupra unor lucruri care 
nu intereşează în aceiaşi măsură pe toată lumea, dar de 
însăşi dorința Senatului Universitar şi a acestui Corp acade- 
mic, compus din profesori şi studenţi, pe care, de câteva 
zile, îl represint. Aş fi crezut că lipsesc de la datoria mea 
dacă nu aş fi desvoltat această interpelare, dacă nu as fi 
cerut ca desvoltarea ei să se facă în timpul cel mai scurt 
posibil, adecă în asa fel,-încât ceia ce nu funcţionează în mo 
mentul de față să ajungă a funcţiona. 

Pentru că, trebuie să vă spun de la început, eu vorbesc în 
numele unei Universităţi care în cea mai mare parte nu poate 
să funcţioneze. 

Nu e necesar să spun acelor dintre dv. cari se, interesează 
numai de laturea politică a chestiunilor că e aproape inutil 
să mă asculte cineva pe mine. In această interpelare wam 
nici cea mai mică intenţie de a întrebuința o chestiune de in- 
teres general şi moral aşa de mare, pentru ceia ce ne preo- 

cupă, atunci când vorbim în altă calitate decât în aceia în 
care vorbesc astăzi. Iarăşi, cine ísi închipuie că aş avea am- 
biţiunea, cu mult prea mare, mai ales față de împrejurările ' 
date, de a vorbi de întreaga situațiune à învățământului, se 
îrșeală. Am făgăduit că, în margenile înguste ale unui ceas, voiu 
întățişa numai neajunsurile Universităţii din Bucureşti. In nu- 
mele acestei Universităţi, şi de nevoile ei, am intenţia de a 
vorbi. ; : 

Imi veţi permite să păstrez şi aici — unde pasiunile, nu 
se manifestă totdeauna metodic, — să păstrez acea melodă 
care e în legătură cu profesiunea mea obişnuită, şi, fiindcă 
d. ministru al Instrucțiunii publice este şi el profesor, «e 
şi acea metodă care se potriveşte cu activitatea obişnuită a 
amândurora. 

D-le preşedinte, d-lor deputaţi, Universitatea din Bucureşti are 
un rector. Nu există însă un rectorat, şi rectoratul trebuie, creat; 
cum, de altminteri, însăşi Universitatea. 

La Bucureşti — ce o fi aiurea nu ştiu — şi nu-mi permit să 
exprim o judecată asupra unui subiect pe care-l cunosc mai 
puţin decât această casă universitară, în care mă găsesc de a- 
proape patruzeci de ani de zile, — dar aici la București Univer- 
sitatea e un lucru de creat. De creat împreună cu rectoralul, 
cu toate rosturile rectoratului, cu toate funcțiunile și tot pres- 
tigiul pe care lrebuie să-l aibă, rectoratul celei Vintăiu dintre U- 
niversităţile noastre, celei Vinlăiu, dacă nu în ceia ce priveşte 
vechimea, cel puţin în ce priveşte, locul unde se găseşte, numă- 
rul studenţilor acestei Universităţi şi toată atmosfera de cul- 
tură care se poate crea prin Universitatea din Bucureşti. 

Mă explic de ce nu există Universitate, 

De ani întregi de zile se lucrează stăruitor şi cu resultat 
la întemeierea Facultăţilor. Există, aici la Bucureşti, un nu- 
măr oarecare de Facultăţi. Mai multe Facultăţi aşezate însă 
unele lângă altele nu înseamnă Universitate, ci înseamnă câ- 
teva şcoli. Astfel, există o Facultate de Medicină, care e o 
Şcoală de Medicină. Există o Facultate de Drept, care sar pu- 
tea numi Şcoală de Drept, dacă sar despărţi de Universitate. 
Există o Facultate de Ştiinţe şi o Facultate de Litere, care dacă 
Sar deosebi după acelaşi criteriu al scopului pe carel urmă- 
reşte fiecare, ar trebui la Facultatea de Litere să existe o 
Şcoală de Istorie pe lângă una de Filologie şi alta de Filosn- 
fie, iar la Facultatea de Ştiinţe sar putea face, o împărţire care 

să cuprindă o şcoală de Fisică alături de una de Chimie, de 
una de Matematică, ete. Dar Universitatea nu însemnează ală- 
turarea mai multor şcoli speciale, şcoli speciale în legălură 
cu reuniunea din timp în timp a represinlanților acestor Fa- 
cultăţi, supt preşidenţia rectorului, care nu e decât președintele 
Senatului, ci Universitatea, bine înțeleasă, însemnează  îna-. 
inte de toate un organism bine chibzuit, metodic alcătuit, un 
organism care să fie viaţa generală a tuturor Facultăţilor, care 
să treacă peste deosebirile, de scopuri și preocupaţiunile de 
carieră şi salarisare, şi care viaţă să Tie a întregii Universități, 
a tuturor Facultăţilor şi a tuturor acelora cari, fie ca profe- 
sori, fie ca studenţi, se găsesc în aceste Facultăţi. ` 

De ani de zile, Universitatea, ca organism, ca ansambl 
moral, Universitatea aceasta a dispărut. 

Când am întrat la rectorat, mă aşteptam puţin la ceia ce 
era să găsesc; dar ce am găsit întrecea în rău toate, aşteptă- 
rile mele. Este întradevăr undeva, la Facultatea de Științe o 
sală, în care rectoratul poate să-şi facă oarele de, cancelarie. A- 
ceastă sală nu este a rectoratului, este o sală dăruită de Fa- 
cultatea de Științe şi, de câte ori mă due să lucrez în a- 
ceastă sală, dăruită de prietenul. şi colegul mieu, decanul de la 
Ştiinţe, eu am impresia că jenez mersul firesc al unei ` Fa- 
cultăţi. Alături, este o odăiță pentru tot aparatul funcționă- 
resc al recioratului. Când este să se adune Senatul universi- 
tar, se adună în sala în care, de obiceiu şi de drept, se a 
dună Cunsiliul Facultăţii de Ştiinţe și, ca o demonstraţie, d-le 
ministru, ca să învederez şi altfel decât prin cuvintele pe 
care le rostesc astăzi, că noi sântem fără adăpost, că Uni- 
versitatea ca total, Universitatea ca element armonisator, nu 
are locuinţă, când ne-am adunat întăia oară, am rugat pe colegii 
„miei să uite obiceiul Winainw și să se adune la Fundaţia U- 
niversilară Carol, de care voiu vorbi îndată, în ceia ce pri- 
veste raporturile, sale, dë mult uitate, cu Universitatea. Prin 
urmare, rectoratul nu are locuinţă: rectoratul are rămăşiţe 
din biurourile sale, numai rămășițe din aceste 'biurouri. Și 
rectoratul- nu are contact cu studenţii. Å 

Din causa împrejurărilor nenorocite din trecut, legăturile 
cu studenţii, cu nevoile de sănătate, cu nevoile de; orientare, de 
îndreptare ale studenţilor, legăturile acestea au trecut asupra 
Oficiului Universitar. Oficiul universitar a fost o crealiunc 
“spontană a umui profesor şi a unui număr oarecare de slu- 

denti. Oficiul universitar nu se găseşte măcar laolaltă cu recto- 
ratul, se găseşte într'o odăiță pusă la disposiţie de Facultatea 
de litere. Resultatul este că la Facultatea de litere, ca şi, de 
altiel, cum veţi vedea mai departe la toate celelalte Facultăţi, 
nu există o sală de așteptare pentru studenţi şi pentru: stu- 
dente. Eu a trebuit să sacrific la Facultatea de litere, în timpul 
când eram decan, sala mea de seminar pentru a face din a- 
ceastă sală de seminar o sală de așteptare pentru studente. 
Pănă acum, în culoarele înguste făcute de un arhitect pe 
care-l cunosc şi nu vreau să-l jignesc, dar astfel de culoare 
nu am văzut niciodată, în culoarele acestea înguste, în care 
„încap trei studenţi în şir, datorită vrâstei, lor, că sânt mai 
sprinteni, iar doi oameni maturi ar încăpea cam greu în aceste 
culoare, aşteptau necontenit, într'o promiscuitate fisică şi mo- 
rală, studenţi şi studente. Când am întrat acolo, la Facultatea 
de litere, m'am îngrozit. Şi nu pot să nu recunose în de- 
ajuns spiritul de ordine. și sufletul delicat al studenţilor, pe 
cari i-am avut cinci luni supt oblăduirea mea; a fost de ajuns 
să se facă acestor studenţi un îndemn, ca să nu mai continue ce- 
ia ce am găsit; să nu mai ocupe marea 'sală de trecere, care, 
trebuie să spun, prejudecând iarăși asupra felului cum sa 
clădit palatul Universităţii, era sala lor de aşteptare, sală de 
întrare şi sală de aşteptare, şi sală de ceremonii, aşa încât se 
aştepta într'o sală de marmură, unde erau înfipte în ziduri plă- 
cile acelea, care trebuiau să poarte, în litere de aur pomenirea 
Domniei Regelui Ferdinand şi momentul, când s'a început şi 
isprăvit această lucrare. Şi atunci, pentru ca această sală 
de ceremonii să nu devină o sală de aşteptare, să nu Tie foarte 
adese ori — mie îmi este aproape ruşine să o spun, dar o pot 
spune astăzi, fiindcă aşa ceva nu se mai întâlneşte de luni de 
zile—, să nu fie un fel de sală de. întâlnire, pentru tot felul 
de lume dinăuntru şi din afară, pentru aceasta a trebuit ca 
un profesor care sa întâmplat să fie decan să sacrifice sala 
de seminar. Şi în gerurile acelea cumplite de iarnă veniau stu- 
denţii şi studentele, în halul pe care vi-l puteţi închipui. Tre- 
buie să se găsească la orice Universitate bine organisată un pă- 
har de apă caldă, şi ce se mai cere pentru că să se. refacă ve- 
nind din vremea aceasta cumplită de afară. _ 

Şi, astfel, am fost silit să fac tot acolo, la seminariul mieu 
şi o cantină. Iată în ce condițiuni se găsia, în general. Fa- 
cultatea de litere. 

Ei bine, a trebuit să-i mai luăm încă o odaie, şi în această 
odaie să aşezăm Oficiul Universitar; care dă -consultații mul- 
` tora, care împarte ghidul studenţilor, care-i îndreaptă în a- 
ceastă mare lume necunoscută, care este Bucureştii. Si din a- 
ceastă causă, fiindcă este Oficiul universitar acolo, — într'o 
atmosferă pe care nu vo puteți închipui: de dimineaţă pănă 
seară întră necontenit studenţi şi studente acolo şi, când pătrun- 
de cineva seara în odaia aceasta a Oficiului universitar, unde 
se îmbolnăvesc funcţionarii, este incapabil să rămână zece mi- 
nute!,—fiindcă, în această sală, a trebuit s ăaşezăm şi să păs- 
tråm Oficiul universitar, nu sa putut îndeplini dorința mea 
de a găsi o sală de așteptare şi pentru studenți. 

Aşa încât, în momentul de faţă, şi la o singură Facultate, 
la Facultatea de Litere, se găseşte, această situație, oricum cu- 
rioasă, numai fiindcă un profesor și-a cedat odaia de semi- 
nar, unde să aştepte fetele,—şi am şi mobilat-o, am pus tot ce 
trebuie, pentru ca ea să nu fie una din acele săli goale care 
să depindă cu negligența fiinţe care vor trăi în viață mai 
departe, ci o sală frumoasă, în care să înveţe şi ceva gospodă- 
rie. 

Iar studenţii wau unde să stea altfel, decât, acum câteva săp- 
tămâni, afară în ger, sau pe culoarele în care a staționa este 
a împiedeca pe alţii si a-şi primejdui sănătatea proprie. 

Va să zică: rectorat fără cancelarie, fără biurouri; Senat, 
lără sală de adunare; Oficiul universitar adăpostit la o Facul- 
tate, la Facultatea de litere. Aceasta este situaţia în care se 
găseşte centrul, inima celei dintăiu Universităţi din România. 

Dar domnule ministru, dumneavoastră, care sunteţi nou a- 
colo, la minister, şi care ştiu din conversațiile ce le-am avut 
cu d-v. câtă osteneală vă daţi ca să introduceţi un spirit de gos- 
podărie, care prea multă vreme a lipsit, care cunoaşteţi abia 
unele din nevoile învățământului şi nu aveţi putinţa să vă ini- 
fiafi în amănunte ca acelea pe cari vi le servesc aici, d-voastră 
nu ştiţi care este budgetul rectoratului Universităţii din Bucu- 
rești, Sau budgetul general al Universităţii din Bucureşti. Tin 
să vă spun că unele Facultăţi se găsesc supt acest raport bi- 
nişor. De exemplu, Facultatea de drept, care este afară — voiu 
vorbi îndată de situaţia Facultăţii de drept—, afară, în aier, 
a strâns o sumă importantă pentru clădire, din taxe asupra 
studenţilor. Şi îmi aduc aminte cu câtă durere îmi vorbia d. 
decan  Basilescu, un om inimos, care doreşte să lase o o- 

peră pe urma d-sale, de nevoia în care se găseşte de a cere 
de la studenţi, de a impune taxe grele studenților, pentru clá- 
direa care neapărat trebuje să se ridice. 

Facultatea de Medicină are şi ea un budget. Cu sistemul a- 
cesta al Facultăţilor deosebite, se înjghiabă, ici şi colo, câte 
un budget particular, care, însă, mare niciun efect asupra 
budgețului Universităţii, în total. 

Facultatea de Teologie este săracă, aşa cum era Mântuitorul 
când a început predicaţiunea sa: nare decât mantia pe dânsa 
şi sandalele în picioare. 

In ce priveşte Facultatea de ştiinţe, mi se pare, iarăși, că 
este una din cele mai puţin bogate. ; 

Facultatea noastră de Litere, care numără vre-o- 5.000 —6.000 
de studenți — şi venim noi şi la chestiunea aceasta, a celor 
5.000-6.000 de studenţi—, din taxele care le strânge, are o avere 
care îi permite, din când în când, să tacă unele îmbunătăţiri 
Puţinul care l-am putut face, în cele cinci luni de zile, se da- 
toreşte budgetului acestuia, foarte bine economisiti de un se- 
cretar harnic al Facultăţii de Litere: 

Dar, în ce priveşte venilurile Universităţii, ei bine, aceste ve- 
nituri se compun dintrun număr oarecare de titluri de va- 
loare, care, înainte de războiu, înainte de devalorisare, aveau 
oarecare însemnătate, iar astăzi nu putem să dăm nici măcar 
din fundaţiunea Regelui Carol, care odinioară era asa de 
importantă, nu putem să dăm, 'zic, în fiecare an o bursă, 
fiindcă niciun student mar putea să trăiască din ea si ar fi 
să ne râdem si de noi, şi de dânsul, atunci când i-am mfá- 
tisa ce produce anual venitul acestei fundaţiuni. 

Ne gândim cum să strângem mai multe fundaţiuni împreună: 
să consultăm un jurist, care să ni arăte mijlocul prin care 
am putea trece alături de voinţa testatorilor, cari nu-şi închi- 
puiau că lucrurile vor ajunge unde au ajuns acum. 

Prin urmare, câteva titluri care produc foarte puţin. Am 
luat acum două zile în stăpânire această miserie, am văzul 
` titlurile aşezate acolo foarte frumos, dar dir aceste titluri nu iese 
mai nimic. 

Domnilor, pentru nevoile recioratului avem 150.000 lei: „pen- 
tru întreţinerea localului”. Aceşti 150.000 lei nu ştim cum 
să-i întrebuințăm, fiindcă localul este acum — al zeului pus- 
tiului. Localul nu este al Universităţii: Universitatea ware nici- 
un drept asupra localului,- dar nu este nici al Ministeriului, 


39 


fiindcă Ministeriul pănă acum n'a avut un ban pentru a con- 
tinua lucrările care s'au început şi de necesitatea cărora mă, 
ocup îndată. Jumătate din Universitate, din frântura de Univer- 
sitate care nu este pustiu se găseşte în sama Senatului şi se 
găseşte în sama Museului de antichităţi. Daţi-mi voie să mă 
opresc aici. 

Am căutat să ştiu în bi cărui titlu s'a aşezat Senatul 
şi când. Nu ştie nimeni. 

D. Victor Slăvescu: La 1866. 

D. N. Iorga: Indată după Constituţia de la 1866. 

Dar am căutat să aflu cum a ajuns Senatul să ocupe toatel 
odăile pe care le are azi la îndemână, şi mi sa spus urmă- 
torul lucru, care este foarte adevărat și controlat de mine: 
adevărat fiindcă cel ce mi-a vorbit este un om de încredere, 
şi pentru că am controlat si eu. A plecat de curând un pro- 
_ fesor cu laboratoriul său. Când a plecat acest profesor, imediat 
Senatul a luat două odăi. Aceste odăi era natural să le avem 
pentru rectorat, acelea din stânga unde este așezat şi corpul de 
gardă al Senatului, dar rectoratul umblă cerşind prin ve- 
cini, şi în partea centrală a palatului Universităţii este aşe- 
vat şi corpul de gardă. 

Acum în urmă, rămăsese încă o odaie liberă. Fără nicio în- 
trebare a rectoratului, printr'un simplu ordin al Ministeriului 
Instrucțiunii, care este nominal stăpân acolo, — ne întrebăm 
pe ce sântem noi stăpâni în această clădire şi cu ce putem 
noi să fim stăpâni, — printrun simplu ordin al ministru- 
lui, sa dat unui Seminariu, Nu vreau, nu mă gândesc, să gă- 
sesc un rău acestui Seminariu; este foarte folositor şi ştiu 
râvna cu care acest Seminariu este făcut de profesorul de 
la Facultatea de Drept care este acolo. Dar s'a dat unui Se- 
minariu al Facultăţii de drept. Va să zică, nu numai că Se- 
natul a ocupat un număr de odăi, dar, de câte ori se întâm- 
plă că o odaie este liberă, odaia aceasta nu este dată Univer- 
sităţii, care este proprietară, ci se dă tot Senatului, care a 
ajuns să fie usurpator. Şi, dacă se întâmplă că de la Univer- 
sitate se mută cineva şi îşi găseşte locuință aiurea, atunci 
rectoratul Universității, autoritatea centrală, nu e întrebată în- 
tru nimic, ea care trebuie să hotărască în ce priveşte opor- 
` turitatea ocupării unui număr de odăi, nu se întreabă de loc, 
ci biurourile Ministeriului sânt acelea care hotărăsc, și nici mă- 

car o înştiinţare, domnule ministru, nu ni se face, atunci 
când se dispune de odăile care sânt ale noastre. 

In ce priveşte Museul, e neadmisibil felul cum este aşezat 
Museul de antichităţi, care cuprinde lucruri de cea mai mare 
importanță, pentru istorie şi pentru artă şi ar putea Ti un 
titlu de mândrie al nostru față de străini. Adaug că ar putea 
fi crescut necontenit, mai ales dacă anumite doamne din 
înalta societate nu şi-ar face obiceiul de a desbrăca bisericile 
şi mănăstirile, strămutând obiectele de arlă în budoarele dum- 
nealor (Aplause pe băncile majorităţii). 

Şi, alături de acesta, ar mai putea fi- tot acolo, în Museu, 
o admirabilă colecţie de covoare; o împrejurare cu totul ne- 
norocită pentru ţară, aceia că Basarabia se găseşte de ani de 
zile în situaţia teribilă, în ce priveşte hrana, pe care o ştim 
cu toţii — şi fiecare dorim să o ajutăm, dacă s'ar putea, si cu 
sacrificiile noastre proprii —, aceasta face să se vândă covoare 
vechi din Basarabia. Tot cheiul acesta al Dâmboviţei este plin 
de covoare basarabene: e lucrul mânilor atâtor generaţii de fe- 
mei artiste, care au transmis adevărate comori vremurilor . 
noastre. Acestea încap la toţi străinii cari au nevoie de co- 
voare vechi la bucătărie, şi se distrug în câtăva vreme, Nu . 
s'a găsit pănă acuma—şi vas ruga, d-le ministru, să vă pu- 
neti de acord cu omul de multă bunăvoință si de multă gos- 
podărie care este colegul dv. de la Arte, — nu sau găsit mij- 
loacele pentru ca să se cumpere covoarele cele mai frumoase 
şi să fie date acolo la Museu, aşa încât să avem câte o colecţiei 
de covoare, care singură ea, dacă mar mai exista nimic în Bu- 
reşti, încă ar merita să facă pe oamenii de gust să vină la Bu- 
cureşti pentru a vedea comoara aceasta, care se pierde. 

Ei bine, acolo la Museu, toate obiectele sânt aşezate în pa- 
tru sau cinci odăi. Dacă sânt odăi nepotrivite pentru Museu, 
sâni. tocmai odăile în care este aşezat Museul. | 

Am cerut informaţiuni acum în urmă, de ce nu se mută 
Museul şi de ce nu ni se restituie nouă odăile care sânt ale 
- noastre şi de care avem nevoie neapărat. Iată răspunsul care 
mi S'a dat şi răspunsul acesta vă îndrituieşte pe d-voastră, gu- 
vern, să luaţi măsuri, care mar costa chiar aşa de mult şi ar 
permite şi Museului să fie unde trebuie şi ar permite si Uni- 
versităţii să-şi recapete odăile de care are nevoie. La Șosea, 
unde se lucrează, — sau, mai bine, unde nu sa lucrat alâ- 
tia ani, — la Museul pentru depositarea artei noastre populare, 

sa luat, anul trecut, de către fostul ministru, d. Lăpedatu, şi 
de către preşedintele Consiliului de atunci, d., Vintilă Bră- 
tianu, s'a luat măsura de a se preface Museul întrun mare 
Museu pentru toate ramurile artei naţionale. Sa tăcut şi con- 
strucţia. In acest sens, d. Lăpedatu m'a asigurat: că numai cu 
o sumă care nar întrece şase milioane, cu această sumă 
„Sar putea foarte bine termina odăile, în care să se mute nea- 
părat Museul, ceia ce însuşi directorul Museului, un profesor 
lânăr şi plin de inimă, d. Andrieşescu, doreşte, şi ar avea avan- 
giul ca şi lumea să poată vedea Museul, ceia ce este imposi- 
bil în momentul de faţă. Și, în acelaş timp, noi am canala o- 
dăile în care să aşezăm rectoratul. 


Dar am întrerupt arătarea veniturilor de care dispunem 
noi. HERI i 

Când am ajuns la local, era necesar să vă spun care sânt 
legăturiie dintre administraţia centraiă a Universităţii şi între 
local. 

Cetesc mai departe: 22.500 pentru cheltuieli de cancela- 
rie — 22.500, toate cheltuielile cancelariei; — 60.000 pentru ti- 
părirea anuariului și 50.000 pentru ajutorul medical al stu- 
denţilor. Aceasta trece la Oficiul Universităţii, care în mo- 
mentul de față nu este legat cu rectoratul. 

Dar sânt cheltuieli de fiecare moment. A depune o coroană 
la îngroparea unui coleg al nostru, aceasta nu face parte nici 
din întreținerea localului, nici din cheltuielile cancelariei, nici 
din tipărirea anuariului, nici din. ajutorul medical dat stu- 
denţilor. Şi iată ce sa întâmplat: a murit unul din colegii 
noştri de la Teologie — nu eram rector atunci — şi s'a depus o 
- coroană în numele Universităţii. Coroana aceasta mam avut 
din ce o plăti şi ne-am -adresat Ministeriului. Ministeriulj 
ni-a trimes înapoi adresa noastră de a se plăti coroana, spu- 
nând să ne adresăm la diferiţi profesori cari să cotiseze pen- 
tru plata coroanei: 

Dar, domnule ministru, am nevoie “în momentul de fală, 
în care căminurile. şi cantinele se găsesc în situația pe care 
o voiu arăta, am nevoie să cercetez aceste căminuri şi cani- 
tine. V'aş putea şi cila câteva rânduri din ce spun studenţii 
în ce priveşte felul cum sânt întreţinute unele căminuri aşa: 
numite județene. 

Trebuie să renunţ la aceasta sau să scot bani din punga mea. 

D-voastră ştiţi cum stau lucrurile; veţi fi ştiind și d-voastră, 
cei de la Iaşi, căci acolo este aceiași situaţie, care este despă- 
gubirea pentru. cheltuielile pe care le face un rector în chip 
firesc. Despăgubirea rectorului? 2.700 lei pe lună! Decanul este 
“plătit cu 1.500 lei pe lună! Este ceva, numai ceva care în+ 
trece în Ţara-Românească această zgârcenie, care este şi o 
insultă pentru” oamenii cari sânt trecuţi astfel în budget. Deo- 
camdată, vă rog, foarte mult, să ştergeţi acești 2.700 de lei, 
„cari-mi sânt atribuiți mie, pentru ca să se ştie că eu chel- 
tuiesc din ce am si din ce n'am, dar această sumă mi-e greu 
să o primesc. Am să o primesc la început pănă veţi lua 
d-voastră măsuri, ca să nu am aierul că mă revolt în contra 
așezămintelor ţerii. Dar vă asigur că este o jignire pentru mine; 
sânt doar cheltuielile de represintare, domnule ministru, ale 
rectorului, care trebuie să represinte Universitatea în atâtea o- 
casii. Dar este -ceva care întrece şi aceasta, ceva care poate in- 
teresa pe domnul ministru de Războiu. Un profesor la şcoala 
` de Războiu, la Academia de Războiu, este plătit pe un an în- 
treg cu 5.000 de lei. De obiceiu, eu primesc, de vre-o douăzeci 
de ani de zile, în locul celor 5.000 de lei pe an, nu pe lună, 
primesc un car cu lemne (ilaritate). Prefer să primesc carul 
cu lemne în locul celor 5.000 de lei pe an. Ne întoarcam la 
„evul mediu. Sí, măcar, vedeți în timpurile acestea vechi...—. 
spunea d .Şăicaru despre Gheorghe Lazăr. Da, dar atunci 
“'erau boieri adevăraţi, cari dădeau perii, pe când, astăzi, sânt 
adese ori boieri falși, cari fură tara cu atât 'mai mult, cu eåt, 
stau mai sus (aplause prelungite pe băncile majorității). 


Domnule ministru al Instrucțiunii ,— şi dați-mi voie să 
vă spun: domnule coleg—, Universitatea represinlá nu numai ` 
o alcătuire unitară, ci o singură viață morală, un organism con- 
sacrat ştiinţei, la care participă şi profesorii şi studenţii. Eu 
sânt absolut în contra acelei concepţii de corporație studen- 
țeuscă, opusă oarecum profesorilor, iar profesorii, cari nu for- 
mează măcar ó corporație, să se găsească în faţa studenţimii 
organisate. Dar ce sântem noi acolo? Două cete de luptători, 
dintre cari unii pot fi captaţi în bloc, fiindcă sânt mai tineri şi 
mai naivi, iar ceilalți, profesorii, pot fi captaţi individual, 
fiindcă sânt mai maturi şi mult mai puţin naivi? Eu consider 
Universitatea, cu profesorii, cu studenții, cu Facultăţile, cu 
- laboratoriile, cu bibliotecile, o consider ca un mare aşezământ 

naţional, de o unitate perfectă şi dispunând de toate organele 
dintre cari unii pot fi captaţi în bloc, fiindcă sânt mai tineri şi 
dv., ca şi alegătorilor miei, maş. fi “scusat faţă de studenţi 
și waş fi primit funcțiunea pe care sânt chemat a o exercila 
Cred că acolo este vatra suflelului românesc, acolo arde fla- 
căra mai sus şi la întreţinerea acestei flacări lucrează toţi, -de 
la ministru şi de la rectorul Universităţii pănă là cel din-urmă 
student de anul I-iu. Aşa îmi închipuiu eu Universilatea şi 
aşa trebuie să fie. 

Dar o astfel de Universitale. trebuie “să aibă o bibliotecă. 
Nu există o bibliotecă universitară. “Există biblioteca Fun- 
daţiunii Universitare Carol I, care, mai ales după schim- 
barea regulamentului, este aşa organisală, încât am dreptul 
să mă presint odată pe an, ca reclor, să tin un discurs, 
după aceia vă presintaţi şi d-v., să ţineţi: alt discurs, şi 
după aceia şi directorul *Fundaţiunii, ‘care, ţine un discurs 
mai lung, si, după ce am fost aplaudaţi toţi trei, după aceia 
nic: eu, nici d-v., navem niciun fel de legătură cu Funda- 
|iunea sigla e Carol I-iu. Aţi cunoscut pe Regele Ca-. 
rol şi l-am cunoscut şi eu. Regele Carol era un creator de 
lucruri practice, un creator de lucruri întregi. Regele Ca- 
rol ma putut înțelege niciodată formaţiuni de acestea hi- 
bride, care nu aparţin nimănui. Nu prin întrebări, tăcute, la 
începutul fiecărui an, deosebiţilor profesori — pentru că Fun- 
daţia nu poate sta în legătură decât cu rectorul Universităţii, 
pe când, azi, sânt întrebaţi profesorii individual să declare 
de ce cărți au nevoie —, nu prin asemenea întrebări se poate 
zice că există o legătură reală între Fundaţie si Universitate, 
concepută ca un organism. Dar, în afară de această Funda- 
tie, care ar înlocui Biblioteca Universităţii, mai este ceva, 
domnule ministru, care înlocuieşte Biblioteca universitară. Dar 
ştiţi d-v., ce Ten de acolo? Vă voiu spune îndată. Intăiu, 
vă voiu spune ce înlocuieşte Biblioteca universitară: şi pe 
urmă vă voiu arăta si neajunsurile care resultă din această 
substituire. Este Biblioteca Academiei. Biblioteca Academiei este. 
o bibliotecă pentru academiciani şi pentru publicul ştiin'ific for- 
mat. Avem acolo cărți extrem de rare, care nu se pot comunica 
oricui. De oare ce nu este nicio bibliotecă universitară decât 
Fundaţia, care Fundaţie nu este supraveghiată de Universitate, 
şi de oare ce studenții sânt siliţi să se ducă la Biblioteca Aca- 
demiei, şi nu toată lumea este discretă, o mare parte din 

cele mai prețioase cărți ale Academiei Române, dăruite de 
oameni cărora nu li se poate mulțămi în de ajuns, au pa- 
gini între i rupte. In afa à de faptul paginilor rupte, mai 
este ceva: din foarte. multa -întrebuințare a unei cărți, car- 
lea aceasta ajunge în curând așa de nu o mai poate întrebuința 
nimeni. Şi resultatul a fost că a trebuit să se ia la Academia 
Română măsura ca anumite cărți să nu mai fie puse la dis- 
posiția publicului. Când. vine un student care vrea să facă 
o lucrare la mine şi-l îndreptez la Academie, el îmi poate 
arăta regulamentul Academiei,. care nu-i permite, pentru mo- 
tive pentru care nu este el vinovat, să lucreze acolo. Prin ur- 
mare, Academia Română nu are datoria de a uneg biblio- 
tecă pentru studenți. 

Universitatea are o foarte bună bibliotecă la Facultatea dc 
Litere, dar făcută din devotament mai mult decât din mij- 
loacele pe care ni le tine la disposiţie Statul. Când am întrat 
„acolo ca Decan, se lucra la o magnilică boiserie, care trebuia 
terminată în nu ştiu câte luni de zile. Şi atunci cui m'am a 
„tul adresa, — fiindcă. stăpânul Universităţii nu sânt nici eu, 
mu sânteţi nici dv., nu este nici arhitectul, fiindcă biuroul 
arhitectului s'a desființat, iar d. arhitect Ghica, care este şi 
la Comisiunea Monumentelor Istorice, se află, cred, "în mo- 
mentul acesta în străinătate, ştiind că nu se mai încep în 
primăvară niciun fel de lucrări? Este un domn antreprenor 
Vasilescu. Când am văzut în curtea Universităţii unul din cele 
mai extraordinare deposite de murdărie, care există, acu- 
„mulat ani întregi de zile, munţi de cărămizi acoperiţi de 
zăpada iernii întregi si lături aruncate din toate casele ve; 
cine, mi sa spus că nu am niciun drept să intervin, fiindcă 
aceasta priveşte, nu pe Universitate, ci pe antreprenorul con- 
strucției Universităţii, care construcţie, azi, nu se continuă. 
D. Vasilescu este stăpânul palatului Universităţii şi poate să 
facă acolo ce voiește, fiindcă nu are nimeni niciun drept să 
intervină pentru a-l conduce, ori a-l împiedeca. Dar, când 
„am întrat la Facultatea de Litere şi am găsit lucrătorii lucrând 
la boiseria aceia, am zis: renunţ la boiserie pentru ca studen- 
ţii să aibă unde să lucreze. Mi s'a răspuns din partea meş- 
terului, care lucra pe sama antreprenorului, că să încerc 
numai a scoate pe muncitori de acolo din sala unde lucrau. 
Și am spus secretarului: eu nu mă amestec decât în locul 
unde sânt stăpân, dar pänä deseară tot ce se găseşte aici va 

fi în subsolul Universităţii şi mâne, când se vor întăţişa lu- 
crătorii, îi vei da afară. Şi aşa s'a făcut; am instalat Akan 
şi se lucrează acolo de cinci luni. 

Sânt lucruri care se pot face, şi Universitatea vă spune 
toată, si studenţii şi profesorii: ajutaţi-ne. Este un ceas așa 
de înaintat în această cerere de ajutor, încât răspunsul dv. 
vă rog să fie atât de precis: încât să ştim un lucru: ori noi că- 
pătăm grija averii noastre şi ne priveşte pe noi ce se face a- 
colo; ori Statul ni dă ajutorul, pe care avem dreptul să-l ce- 
rem; ori, domnule ministru, părăsiţi de toată lumea, vom 
întinde mâna societăţii româneşti. Voiu merge eu, rectorul 
Universităţii din Bucureşti, şi voiu cerși la casele de bancă, 
voiu merge din casă în casă şi din prăvălie în prăvălie, fiindcă 
nu pot să ocup un loc în astfel de împrejurări ca acelea în 
care mă găsesc acum. : d 

Revin. Bibliotecă nu avem încă, în care să se adune stu- 
denţii ca să cetească; reviste şi ziare nu avem. Iar, în ce pri- 
veste Fundaţia, averea Fundaţiei, după ultimul raport, se rii 
dică la 6.368.100 lei,—averea Fundaţiei, nu venitul ei—, dar cein 
ce este mai interesant este ce va veni pe urmă. Fundaţii 
simte absolută nevoie de a cumpăra un loc vecin, şi aici, dom: 
nule ministru, vă rog 'să-mi daţi atenţie: în materie de los 
vecin, noi avem obiceiul că nu ne gândim la viitor niciodată. 
Incape cutare aşezământ în casa unde este, sântem mulţă- 
miţi, dar nu ne gândim că mâne nu va încăpea, nu ne gân- 
dim la desvoltarea lui. Despre Fundaţie, şi astăzi se poale 
zice că nu încape; şi aici, în Cameră, sa ridicat. chestiunea 
studenţilor cari stau și aşteaptă afară pănă când alții pără- 
sese biblioteca, ca să li poată lua, locul. Fundaţia este ab-' 
solut neîncăpătoare. Fundaţia este făcută pentru Vechiul Rce- 
gat, pentru o populaţie studenţească de ştiu eu câţi au fost 
atunci, vre-o 2.000 de studenti, dacă vor Ti fost, pe când a- 
vem azi numai la Facultatea de litere 5.000 de studenţi si în 
fiecare an înscrierile se fac si mai numeroase. 

Neglijându-se cumpărarea locurilor vecine, iară, lângă Pa- 
ris, la Fontenay-aux-Roses, unde am întemeiat şcoala ro- 
mânească, din care iese în fiecare an eruditi în istorie, în fi- 
lologie cari fac onoare ţerii, erau locuri de cumpărat pănă 
în vârful dealului. Am cerut, nu Sa dat, şi acum de la casa 
noastră, care este încunjurată de toate părțile de casele, mun= 
citorilor, pănă în vârful dealului se găsesc gospodării din care 

una singură pentru a fi cumpărată cere 150.000 franci francesi, 
pe când cu 50.000 franci francesi se putea cumpăra totul pănă 
sus, la linia. fortificațiilor. Are dreptate directorul Fundației, 
care cere ca locul vecin cu Fundaţia să fie cumpărat, dar el 
mai are dreptate şi din alt punct. 

Statul dă Fundaţiei Universitare un ajutor, care înlocuieşte Bi- 
plioteca Universităţii, de 200.000 lei pe an. Vă puteţi închipui ce 
însemnează astăzi 200.000 ` lei, când sânt cărți care costă 
şi pănă la 10.000 lei una, cărţile de lux cum a ieşit acum 
în urmă aceia cuprinzând iconografia rusească a lui Con- 
dacov, care costă vre-o 16.000 lei — am cumpărat-o noi aiurea,— 
ceia ce ar însemna că trebuie să cumperi douăzeci de cărți pe 
an pentru biblioteca universitară cu cele 200.000 lei, căci atâta 
dă Statul românesc în fiecare an. a 

In schimb; mulțămită felului pråctic cum a fost alcătuită 
legea financiară, se ia un imposit asupra veniturilor de 440.800 
lei, şi nu numai atât, dar se iau şi 83.400 lei asupra venitului 
imobiliar. | 

Dar aceasta se întâmplă, vă rog, şi aiurea. Toate aşezămin- 
tele științifice sânt lovite astfel de o lege financiară cu de 
săvârşire neprecaută şi ignorând cu totul interesele culturale 
naţionale. ; ; Å : 

Institutul Sud-Est European nu costa un ban pe Stat, pănă 
anul acesta, când i-a cerut 100.000 lei, pentru a i se restitui 
cheltuielile pe care mi le-a acoperit acest institut şi care erau 
necesare ca să represint Statul român ca preşedinte al dele-. 
gaţiei noastre la congresul din Oslo. Pănă acum dv. nu aţi dat— 
puteţi căuta la Minister — niciun ban Institutului Sud-Est Euro- 
pean: Avem, de altminteri, şi legea votată peniru Institutul de 
bizantinologie, o avem de doi ani de zile, şi avem la anul con- 
gresul de bizantinologie la Atena, iar institutul nostru se gă- 
seşte cu o lege votată şi niciodată nu sa tăcut un pas pen- 
iru realisarea instituţiei. 

D. Vintilă Brătianu îmi spunea, mai anul trecut, că d-lui în-: 
țelege foarte bine situaţia, dar să facem un fel de. anexă a ca- 
tedrei de bizantinologie de la Bucureşti. Am încercat în. zădar 
să-i explic că nu este vorba de o anexă la o catedră de la oi sin- 
gură Universitate, ci este vorba de mai multe, de un labo- 
rătoriu de studii. Institutul Sud-Est european plătește după 
noile legi financiare 75.000 lei contribuţie dintrun venit de 
650.000 lei, pe care ni-l facem singuri. pi 


SPL 

Vam arătat în ce fel se presintà organul acesta central al 

Universităţii, care este rectoratul, cu toate legăturile sale în 
atâtea domenii. Să-mi daţi voie să vă mai întăţişez încă unul, 
înainte de a, trece la raportul Facultăţilor și înainte de a 
spune câteva euvinte, şi în ce priveşte profesorii, și în ce 
priveşte studenţii, fiindcă eu, ca rector al Universităţii, mă 
consider. — şi mă bucur că studenţii mă consideră aşa — 
ca represintant al lor în aceiăşi măsură în care represint şi 
pe. profesori. 
_ Mai este Seminariul pedagogic. Dv. nu l-aţi văzul poale, 
eu l-am văzut de două ori. Pe vremea lui Dimitreseu-laşi, a- 
decă acum vre-o treizeci de ani, l-am zărit, şi acum în urmă; 
după trecere de treizeci de ani, exact în aceiaşi casă, plus usura, 
cu exact acelaşi număr de odăi, cu aproape exact aceleaşi con- 
diţii de funcționare. Iar, în ce priveşte frecventarea şi. mai 
ales în ce privește numărul studenţilor, care trebuie să tacă 
acolo practică, aceşti sludenţi corespundeau, odinioară la cei 
2.000 de studenţi—și nu 2.000, căci atâţia erau în total, ci cei 
de la Facultatea de Litere, cari erau 500—, pa .când acum ‘cores 
punde la valul acesta enorm de voinţi devolate, grăbite de a 
se consacra învățământului, care iese necontenit de la lacul: 
talea de Litere. 


Cred că ajunge ceia ce am spus, ca să se convingă fiecare 
că aici, la Bucureşti, pot să existe Facultăţi, dar Universitate, 
cu organele sale, nu există; iar rectorul este chemat să înde- 
plinească functiuni de acestea decorative, care multora li plac, 
dar eu am neajunsul acesta — daţi-mi voie să o spun — că sânl 
cu totul incapabil de a primi ceva care să se reducă la func- 
tiuni decorative. 

Trec, deci, la Facultăţi. Aici vorbesc în numele colegilor miei 
decani, pe cari i-am rugat să-mi presinte fiecare un raport a- 
supra Facultăţii ce represinlă. Înlăiul lucru de care se plâng 
cu toţii este că nimeni nu este stăpân în locul unde se gă- 
seşte. N'au fost întrebaţi când a început opera de reclădire a. 
Universităţii, cu care sau cheltuit 120 de milioane. Cum s'au 
cheltuit ucesle 120 de milioane, nu o ştim, căci nu am avut 
niciun amestec în supravegherea acestor lucrări; se lucra la 
casa noastră, şi noi nu ştiam nimic, cum de altminteri noi nu 
am hotărât condiţiunile de estetică, de întrebuințare practică 
necesară Universităţii, din care causă ne înăbuşim. Se spune de 

la Facultatea de Științe că se înăbuşă studenţii in »dăi, în 
care încap câte şaizeci pănă la optzeci, pe când ceilalţi rămân 
în afară, şi se întâmplă acest iucru absurd că studenţii înscrişi, 
cari au dreptul la laboratorii, sânt înlăturați, pentru că la- 
„boratoriile nu pot să-i cuprindă. Fără a mai vorbi de Faculltăţile 
mai miti care sau adăugat pe lângă Facultăţile de stiinti şi de 
medicină, şi vă pot arăta fotografii, ca să vedeţi, între alte 
minuni, şi aceasta: un laboratoriu care îşi tine lucrările numai 
primăvara, vara şi toamna, în curte, — acolo se fac lucrările 
de laboratoriu, Cei de la Stiinti, cari sânt cei mai fericiţi, se 
plâng de faptul că ei au o aripă, iar aripă cealaltă, pentru la- 
boraturii, o ţine Facullatea de Litere. Dar Facultatea de Teo 
logie vine şi se roagă la Facultatea de Litere să-i dea câteva odăi. 
Le-am dat, dar, ţinând sama de faptul că studenţii sânt foarte 
deosebiți între dânșii şi unii de la Teologie se pot simţi cam 
îneurcaţi față de partea femenină í a ascultătorilor Facultăţii de `; 
Litere, de care se sperie mult mai puţin studenţii de la Litere, a 
cesti venerabili foşti seminarişti se găsesc într'o atmosferă care 
nú este, fără îndoială, cea mai bisericească. Li- -am dat câteva 
odăi şi un colţişor unde şi-au tăcut o cancelarie. Eu mă jenam 
de felul cum se presintau colegii miei de la Teologie, cari se 
considerau ca. nişte tolerați, neindrăznind să înainteze: un 
singur pas în ceia ce este necesar peniru a-şi face lecţiunile.. 
Iar Facultatea de Drept a mers la Fundaţie. Ar fi fost gata 
să meargă la Ateneu; era vorba să o strămutăm la Liga Cul- 
lurală; era şi o ideie să o punem la Teatrul Popular. Vedeți, prin 
urmare, la ce esté sortită lo Facultate, cu o misiune aşa de im- 
portantă şi un trecut aşa de glorios, cum este Facultatea de 
Drept din Bucureşti, la ce este expusă, când are cel mai mare 
număr de studenţi şi când, pentru adevărata întemeiere, a Sta- 
tului romănesc, avem nevoie, mai mult decât oricând, de un 
mare număr de oameni în adevăr pregătiţi. Ce pregătire uni- 
versitară poate avea un om care nu cunoaște pe profesorii săi 
decât la examen şi care scânceşte pe scările ce duc la să- 
lile de curs, pline, unde nu pot să între. Dacă împrejurările de 
azi continuă, vor fi casuri de acestea în care singurul contaci 
al unui licenţiat în drept cu Universitatea vor Ti cele câteva mo- 
mente în care s'a presintat ca să treacă examenele, la profe- 
sorii pe cari nu i-a ascultat niciodată. 
Domnilor, şi în special d-v., domnule ministru de Instrucție, 
iată câteva din observaţiunile pe care le fac Facultăţile. Trec ră- 


49 


pede asupra lor, după ce am arătat neajunsul principal, care 
consistă în. lipsa de local. Știu că sânt si alte neajunsuri în ca 
priveşte armonisarea catedrelor, direcțiunile generale, dar a: 
„celea ne privesc pe noi. Aici, în Cameră, mă priveşte, în a- 
ceastă interpelare, numai legătura noastră cu dv., cu ministrul 
de Instrucție, care represintă Statul român şi cu ceia ce cred 
eu că dv. aţi putea și, în orice cas, ar trebui să ni dati. 

Facultatea de Științe se plânge că Institutul de chimie indus- 
trială şi de electro-tehnică, instalat într'o casă cu chirie, este 
ameninţat a fi evacuat. Laboratorul de chimie organică, înce- 
put de doi ani, nu este încă terminat. Laboratorul de fisiologie 
vegetală este numai în roșu; cel de fisiologie animală și de, 
chimie biologică mau niciun fel de mobilier. Aparatele, cărțile, 
diferitele materiale, sânt puse pe duşumele, cum c, de alimin- 
teri şi biblioteca centrală a Universității, care ẹ în pod şi în 
subsol. 

Din causa numărului extraordinar de mare de studenți — în 
1927 şi 1928, aproape 1.600 studenţi; iar acum peste 3.000 nu- 
mai la Facultatea de științe — laboratoriile noi sânt insuficiente 
ca spaţiu. Și se tace o statistică asupra căreia trec ca să nu 
vă obosesc. 

Mai adaug un lucru, domnule ministru. Acum câteva zile, au 
venit la mine studenţii unui institut care merită _solicitudinea 
tuturor, inslitut care este cel puţin tot atât de necesar pentru 
țară cât este Institutul de bizanlinologie sau Institutul de studii 
sud-est european, care nau efect practic, ci numai unul de 
ştiinţă şi prestigiu, pe când Institutul de chimie industrială şi 
electro-tehnică, la care fac alusie, represintă o muncă prac- 
tică în societatea noastră. Aceşti studenti au azi o situatiune 
care arată că nu numai când e vorba să dăm bani, dar şi când 
e vorba să organisăm, să tragem ultimile consecințe din crea- 
țiunea noastră, nu ne pricepem. Acești studenti de la Institu- 
tul de chimie industrială şi eleciro-tehnică devin ingineri după 
cinci ani de studii sí după o practică, în usine și fabrici, li 
se dă o diplomă de Stat ca ingineri. Iată ce spune diploma: 
„Posesorul se bucură de toate drepturile şi prerogativele pre- 
văzute în legi şi regulamente”. Diploma e dată, în numẹle 
Regelui, de Universitatea din București, şi iscălită de rector. 
Totuşi aceşti ingineri nu sânt primiți în serviciile tehnice ale 
Statului. Oamenii mă întreabă şi pe mine şi pe dv.: au fost 
reținuți cinci ani la Universitate; au' studiat în același Institut 

şi cú aceiaşi profesori ca și colegii lor; li s'a dat o diplomă şi 
roagă să li se spuie dacă trebuie să se ducă la rectorii poli- 
tehnicilor din Charlottenburg, Zürich sau Turin, pentru ca de 
acolo să li se dea dreptul de a funcționa în Țara-Romănească, 
de unde au căpătat diploma. | 

Prin urmare nu este numai Saua în administraţie, 
este o absolută anarhie în organisaţia însăşi a Universităţii. 

Trec de la Facultatea de Ştiinţe la aceia de Medicină. Aici 
plângerile sânt mai puţine, dar, dintre acelea care sânt, tin să re- 
levez una aici. Noi avem în Facultatea de Medicină un om, 
ajuns la vrâsta aceia, la: care, în ţară ca şi în străinătate, toată 
lumea priveşte pe cineva cu admiraţie pentru marea operă 
ştiinţifică, îndeplinită în împrejurări grele. Este vorba de pro- 
tesorul Marinescu. 

De ani de zile, creatorul neurologiei în România şi unul ain 
principalii represintanţi ai acestei ramuri de ştiinţă stă la 
Colentina în condițiuni desonorante pentru ţară şi jignitoare 
pentru mândria lui de învăţat. i 

Si ceilalţi colegi ai lui aveau reclamatiuni de făcut. Unii din- 
Wrînşii, mulțămită: împrejurărilor politice, legăturilor pe care 
le aveau cu cei cari au guvernat, se găsesc într'o situaţiune 
ceva mai bună; dar sânt atâţia dintre dânşii, cari tocmai pen- 
tru că mau participat supt niciun raport la luptele partidelor 
pentru putere, se găsesc astăzi în astfel de condițiuni, încât, 
pe cât e de mândră Universitatea de Facultatea de Medicină, 
de rolul pe care România l-a jucat în ştiinţele medicale, pe 
atât de umiliți se găsesc ua din profesori la locul lor 
de specialitate. : 

Vin la Facultatea de Medicină veterinară. Se poate crede 
că noi nu eram datori să o întemeiem, dar, dacă am înte- 
meiat-o, trebuie să, facem din ea o realitate; marele nostru 
neajuns este că întemeiem necontenit lucruri la care a doua zi 
nu ne mai gândim și le lăsăm în părăsire. Un lucru rău început 
e mult mai detestabil decât un lucru care nu a fost înteme- 
iat Mai bine să zăboveşti întemeierea lui pănă în momentul 
când poate să se facă şi la știință o bună rânduială administra- 
tivă, (aplause pe băncile majorităţii). 

lată ce ni se spune de acolo. Sânt de cinci-şase ori mai 
mulţi studenţi ca înainte de războiu; nevoile învățământului 
Sau schimbat cu totul; sânt cereri crescânde de seruri, de 
vaccinuri şi aşa mai departe. Societatea aceasta românească 

începe să aibă simţ pentru lucruri în legătură cu ştiinţa şi se 
adresează la această Facultate de Medicină veterinară si o. gă- 
seşte în aceleaşi condițiuni ca înainte de războiu. Nu are clă- 
diri comune pentru laboratorii de fisiologie comparată, de is- 
tologie, de chimie aplicată, nu are clinici de boli contagioase, 
laboratoriile se găsesc în împrejurări cu totul primitive; o 
seric întreagă de catedre absolut necesare, — sânt însemnate 
aici vre-o şapte, — nu au fost prevăzute. Fiindcă noi nu înce- 
pem printrun plan de construcție al unui aşezământ ştiin- 
tific, ci punem câteva catedre şi pe urmă catedrele acelea se 
mai adaugă după hasard, după stăruințe, așa încât nu există 
niciuna din Facultăţile noastre care să presinte un ansam- 
blu armonios. Dar o adevărată Facultate este aceia în care a- 
cel ansamblu armonios există. 

Dar, domnilor, este cineva şi mai puţin fericit decât deca- 
nul Facultăţii de Medicină veterinară, este acela care are în 
samă şcoala, Facultatea de farmacie. Ea este împărţită în doua 
localuri; dintrunul din aceste localuri va fi dală afară; cea mai 
mare parte dintre studenții în farmacie vor ajunge farmacişti, 
vor face reţete, fără să fi avut mai mult decât câteva ceasuri de 
laboratoriu, fiindcă nu au putinţa de a întra în odăiţile celor 
două case particulare, una a Primăriei: şi cealaltă închiriată, 
în care se găseşte Facultalea aceasta de Farmacie. 

De biata Teologie să nu mai vorbim. Tot duhul Evangheliei se 
găseşte în plângerea lor de aici. Mi-e greu să o întățişez d-y. 
Această Facultate se găsește în împrejurări de ar plânge. toţi 
mucenicii asupra suterinţilor colegilor miei din această Fa- 
cultate, care nu are în samă numai o ramură de studii şi va- 
loarea studiilor făcute înuntru, ci din care pleacă, prin preoţi, 
însăşi viața morală și învăţămintele sufleteşti de căpetenie 
ale satelor noastre (aplause pe băncile majorităţii). 


Acum, când mă apropiiu de sfârşit, daţi-mi voie să vă vor- 
besc şi de studenţi. Vă vorbesc aici numai despre studenţi, 
de şi, dacă aş avea mai mult timp la îndemiînă şi nu aş ți- 
nea să îndeplinesc lăgăduiala dată colegilor miei cari trebuie 
să vorbească după mine, ar trebui să vorbesc -pe larg despre 
neajunsurile şi suferinţile lor; suferinţi reale, pe lângă altele 
care sânt suterinţi închipuite ; ar lrebui să vorbesc cel puţin lo! 
atâi timp cât am vorbit de neajunsurile Universităţii centrale, 
ale deosebitelor Facultăţi şi ale lumii profesorilor. 

Domnule ministru, unul dintre cele d'intăiu lucruri pe care 
le-am făcut, după ce am ajuns decan la Litere, a fost să cer- 
cetez unele căminuri. In ceia ce priveşte canlinele, nu m'am 
dus, şi să vă spun de ce nu mam dus. Nu m'am dus de scârbă 
` fiindcă era a doua zi după dilapidările pe care le ştie toată 
lumea și care nu au fost pedepsite, era a doua zi după ri- 
sipa aceia care face că astăzi la dv. vin în fiecare zi fur- 
nisori pentru milioane uitate a se plăti; şi nu m'am dus de 
milă, liindcă toate sforțările pe care le fac colegii miei din 
această comisiune a cantinelor nu pot să dreagă încă opera 
nefastă a trecutului. 

Că erau nişte cuiburi de anarhie, o recunosc. Nu sânt vino- 
vati cei atraşi, ci acei care atrăgeau; şi nu sânt vinovaţi nici 
acei cari atrăgeau, atât cât acei cari erau în dosul lor şi ex: 
ploatau, pentru o bucăţică de pâne, pe studenți, pentru anu- 
mite scopuri politice! (aplause pe băncile majorităţii.) 

A-ţi câştiga agenţi electorali şi turburători printre studenți, 
cu o pâne pe care nici măcar nu o plăteşti, aceasta este cul- 
mea mârșăviei: să turburi un Stat cu mijloace pe care le iei 
de la însuşi acest Stat! (aplause pe băncile majorităţii.) 

Și, domnule ministru, nam voit să întru acolo, eu care 
hrănesc bine slugile mele şi care întreţin la, ţară, la Vălenii- 
de-Munte, unde o să vă rog să veniţi ca să vedeţi cum se poate 
face gospodărie de om sărac cu bani puţini, — întreţin a- 
colo, în condițiuni de higienă şi alimentare incomparabile cu 
ale - căminurilor, cel puţin cum erau înainte de această cri- 
să; pe urmă, să dea Dumnezeu, să fie din ce în ce mai bine, 
dar eu vorbesc de ceia ce era înainte, — două aşezăminte. 
` Pentru aceasta eu primese — prin darurile care mi se fac, 
de la Ministeriu şi de aiurea, — cam trei părți, dacă nu ju- 
mătate, din ceia ce se dădea studenţilor, si cu jumătate din 
ceia ce se dădea studenţilor,—şi am a face cu treizeci de persoa- 
ne, pe când dincolo avea a face cineva cu mii de oameni, și 
îşi poate închipui cineva economia care poale resulta —, eu 
dau cu totul altfel de hrană decât cea care se dădea aici: 
aici era hrană adesea ori atât, ca să nu moară, cât este în Uni- 
versitate, tuberculosul ieşit din internatele, de miserie ale Sta- 
tului (aplause pe băncile majorității), iar, dincolo, eu pri- 
mese bolnavele acestor internate ale Statului, învăţătoarele 
d-voastră, şi după un an de zile le dau zdravene, gata să în- 
ceapă lupta pentru luminarea satelor (aplause). 

Eu nu vorbesc teorie, eu vă spun acestea din lungii miei ani 
de experienţă, din vechea mea sarcină de părinte al celor cari 
ori mau părinţi, ori părinţii nu pot să facă, pentru dânşii, ceia 
ce mă simt în stare să fac eu, (aplause). 

lar, în ce priveşte căminurile, afară de căminul studen- 
ților în Litere, afară de unul sau două din căminurile celelalte, 
care sânt în condițiuni aproape bune, restul sânt în astfel de 
împrejurări, încât închiderea lor la sfârşitul anului şcolar, 
redeschiderea lor în toamnă, potrivit cu noul regulament, supl 
ocrotirea rectoratului, se impune. Judeţele să trimeată banii 
„la rectorat, în loc să plaseze acolo fetele și băieţii tuturor fa- 
voriţilor. Căci am întâlnit, — ca să vă dau un exemplu,— am 
întâlnit la unul din căminurile acestea, pe care l-am cercetat la 
ceasurile unsprezece din noapte, fără pregătire, ca să văd ce 
este înlăuniru, am întâlnit acolo, în curte — ploua şi mi-a 
oferit umbreluţa sa —, o doamnă în vrâstă de peste treizeci de 
ani, pe care întâmplarea m'a făcut so cunosc, o doamnă di- 
vorțată de câţiva ani în împrejurări care, natural, nu mă pri- 
vesc nici pe mine, nici pe d-v., şi care era studentă acolo, în 
cămin! I-am mulțămit pentru umbreluță, având în vedere tot 
ce ştiam eu. Apoi, căminul nu este pentru doamnele divorțale 
în vrâstă de peste treizeci de ani! Și, de acolo înainte, nu mai 
poate fi un cămin judeţean, de studenţi şi studente, Si dese 
ori am constatat că era o scară pentru studenţi, o scară pen- 
tru studente, una lângă alta. A 

Trebuie să adaug un lucru: că doar în odăile fetelor am 
coBstatat o grijă de frumuseță şi de curăţenie ca aceia care 
deosebește pe orice femeie din naţia noastră. Am venit la cea- 
sul acela înaintat, am întrebat dacă este vre-o odaie liberă, 
neocupată de nimeni, ca să văd cum este alcătuită. Mi sa ară- 
tat una. Şa auzit însă glasul mieu şi peste zece minute toate 
fetele care erau prin alte odăi şi, evident, se culcaseră, Sau îm- 
brăcat, au ieşit înaintea mea, ca şi cum ar fi venit la o con- 
terință. Foarte frumos! Dincolo — trebuie s*o spun, — când am 
intrat la studenţi, era ceva de plâns şi, pe lângă aceasta, în 
ce priveşte prevederea de; sus, vă voiu da un singur exemplu: 
căminul studenţilor în Litere. 

Căminul acesta nu aparținea Stalului român, aparţinea şco- 
lilor ungurești. Se ştia că este un proces, şi totuşi s'au tăcut re- 
paraţii pentru sume importante înlr'o casă despre care nu 
-ştia nimeni dacă la sfârșitul anului ea va fi a Statului român. 


hesultatul? Procesul a fost câştigat de Unguri; acum sânt scoși 
studenţii de acolo, iar toţi banii cari au fost întrebuințaţi pen- 
tru reparație, TAIAN pierduţi. 

Ba se mai poate întâmpla și altceva: se mai poate întâmpla 
ca aceşti câştigători să dea în judecată Statul român, fiindcă 
li-a stricat aşezarea odăilor, aşa cum le făcuseră şi cum a- 
veau nevoie de ele. 

Ei bine, domnule ministru, aici nu e vorba, ca pentru U- 
niversitate, să luaţi angajamente băneşti, ci numai să daţi 
cui i se cuvine si grija materială întreagă a căminurilor. 


In ce priveşte lucrurile celelalte, sânt în sama noastră. Sân- 
tem aşa de siguri de studenţii noştri, încât aici, solemn, în 
locul unde s'au discutat turburările studențești şi unde s'au dat 
de pe banca aceia, când trăia Ion Brătianu, încă de la înce- 
put, asigurări că se va face linişte, şi asigurările acestea nu 
sau îndeplinit, eu şi colegii miei, tari pe curăția de, sutlet, pe 
patriotismul și pe dorinţa de ordine a studenţilor noștri, vă a- 
sigurăm solemn că Universitatea va fi liniştită, că turburătorii 
vor fi zvârliți afară, iar cei cari îi înteţesc din afară de Uni- 
versitate vă vor fi semnalaţi, pentru ca Statul însuși să-i îm- 
piedece de a turbura şi de a strica sufletul tineretului ro 
mănese  (Aplause prelungite şi îndelung repetate.) 

Dar, pentru căminuri şi cantine, adecă pentru acele jude- 
tene, vă cerem un singur lucru, şi de data aceasta rugămintea 
aceasta se îndreaptă către domnul ministru de Interne, care 
şi acum în urmă a arătat — şi este așa de natural — câtă iu- 
bire are pentru tinerii aceştia, cari sânt ai noştri ai tuturor, 
nu se mai poate continua cu starea de azi. Căminurile judeţene 
în ele însele, în principiul lor însuşi, sânt o rupere de la Uni- 
versitate a unor aşezăminte care trebuie să aparțină Univer- 
sității, tăindu-se posibilitatea tuturor desordinelor şi tuturor di- 
lapidărilor. (Aplause prelungite pe băncile majorităţii.) Aceste 
căminuri să ni le daţi. Cât voiu fi acolo la Universitate, voiu şti 
să fac dinir'însele ce se va putea aprecia după ce opera noas- 
trá va fi îndeplinită. 


Și, în sfârşit, încheind, Universitatea are şi faţă de so- 
cietate o datorie, pe care pănă acum — trebuie so spunem 
— cu toţii nam îndeplinit-o: extensiunea universitară. Inainte 
de războiu ea începuse si mergea foarte bine. Nu voiu uita 

niciodată frumuseța cursurilor de seară despre istoria lite- 
raturii romănești. Venia lume după lume, şi primesc şi azi 
scrisori de la oameni cari zic: vam cunoscut pe dv., profe- 
sorii de Universitate, atunci când ati venit în mijlocul nostru. 
Universitățile populare nu pot fi lăsate nici în mâna impro- 
visatorilor în domeniul ştiinţei, nici în mâna persoanelor, fără 
nicio competenţă, care presidează dese ori şi ceia ce nu sânt 
în stare să înțeleagă. Universitățile populare trebuie să fie 
înainte de toate o emânaţiune a Universităţii științifice şi în- 
trate în organisaţia acestei Universităţi. (Aplause pe băncile 
majorităţii.) Fiindcă Universitățile populare nu pot fi mijlo- 
cul de a se strecura pe calea ştiinţei anumite interese care 
nu sânt ale științei, nu pot să fie un mijloc de a căpăta su- 
fletele pentru ceva care nu stă pe linia cerinţilor înseși ale 
sufletelor romăneşti. (Aplause prelungite pe băncile majorităţii.) 

Universitatea populară trebuie să fie creaţiunea noastră a 
tuturora. Daţi-ni o sală, deschideţi-ni posibilitatea aceasta de a 
intra în contact cu lumea aceasta românească, uimitor de ca- 
pabilă de a înțelege. A anunţa la Teatrul Naţional conferințe 
despre teri necunoscute, a vorbi despre subiecte de istorie care 
ai crede că privesc numai pe câţiva si a te trezi înaintea a pa- 
(ru sau cinci mii-de oameni, care aleargă din toate părțile 
peniru a învăţa, aceasta dovedeşte că societatea românească 
întreagă cere, chiar acei cari au făcut studii, să cunoască ceia 
ce sa adaus la ştiinţă, după ce au făcut acele studii (aplause). 

Eu aş dori, vă spun încheind, aş dori ca Universitatea po- 
pulară, cu ascultătorii ci, oameni maturi, să poată întrece cu 
mult Universitatea cealaltă, ca să putem zice: sântem mândri 
de ceia ce a tăcut în domeniul specialisării Universitatea noas- 
lrá, dar sântem mai mândri de ceia ce a făcut -în domeniul 
culturii generale, cu înseşi masele doritoare, de lumină ale a- 
cestei societăţi, aceiaşi Universitate. 

Domnule ministru, aştept cuvântul d-voastră cu încredere şi, 
oricare ar fi deosebirile, fără însemnătate în acest domeniu, 
dintre d-voastră şi dintre mine, pe alte chestiuni, eu sânt si- 
gur că, precum colaborarea mea peniru această operă este 
asigurată oricărui ministru, şi cu atât mai mult unui mi- 
nistru care face parte el însuşi din corpul învăţător al Univer- 
sităţii, tot aşa sânt sigur că orice ministru şi, în rândul întăiu 
miniştri cari cunosc ca d-voastră lipsurile învăţământului su- 
perior, vor fi alături de mine, nu numai pentru un răspuns 

in Cameră, dar pentru munca aceia alături, de fiecare clipă, 
prin care întradevăr putem ridica învățământul superior la 
înălțimea misiunii pe care întregul popor romănese o cere 
de la dânsul (aplause prelungite şi îndelung repetate). 


D. C. Angelescu, viec-preşedinte: D. Iorga are cuvântul în 
replică. 

D. N. Iorga: D-le preşedinte, domnilor deputaţi, am  ascul- 
tat cu cca mai mare plăcere cuvântafea frumoasă a d-lui 
ministru al Instructiei şi adaug că este cuvântarea Irumoasă 
-= iertaţi-mi termenul, care poate fi puţintel stricat prin în- 
trebuințarea de astăzi — a unui om foarte de-treabă: vir bonus 
dicendi peritus; dicendi peritus, dar, îmainte de toate, vir bonus. 
Şi, cum am pretenţia de a fi şi eu om de treabă, între doi oa- 
meni de treabă se pot, foarte bine, face lucruri bune (aplause 
pe băncile majorității). 

Rog pe d. ministru să creadă Însă că şi eu cunosce sufe- 
rințile acestei teri, numai cât fiecare din noi avem roluri deo- 
sebite. Rolul mieu acum nu este acela al unui conducător de 
partid politic.: In momentul când am vorbit astăzi, rolul mieu 
a fost de represintani al Universităţii. Eu trebuia să mă gân- 
dese la nevoile acestea neapărate ale Universităţii pe care o 
represint. Altă dată, când va fi o altă discuţiune, vom putea 
vorbi şi de nevoile ferii şi de mijloacele cele mai potrivite 
prin care aceste nevoi pot fi acoperile. Atunci, omul politic vi 
vu spune că, pe lângă ceia ce aveţi la disposiţie, în marge- 
nile budgetului, mai este încă un mijloc de a ajuta pe toţi aceia 
care merită să fie ajutaţi: adecă tăierea tuturor exerescen- 
telor  politicianismului, care, tăiate pretutindeni, în adminis- 
tratic și aiurea, vă vor putea procura oricând mijloacele de a 
ajuta sărăcia teri (aplause pe băncile majorității). 

Și ați vorbit de moştenirea dv. In momentul acesta eu nu 
pot să vorbesc de niciun fel de moştenire. Eu, când voiu moş- 
teni, atunci mă voiu judeca şi cu aceia de la cari voiu fi 
moştenit, dar pănă acum mam moștenit nimic. Vă las pe 
dv. şi cu plăcerile şi cu desavantagiile moştenirii dv., toarte 
apreciabile amândouă (ilaritate pe băncile majorităţii). 

D. Titu Oroveanu: Ni pare rău că nu este de faţă, atât la in- 
terpelare, cât şi la răspunsul d-lui ministru si d. dr. Ange- 
lescu, de la care sa primit moştenirea. 

D N. Iorga: In ceia ce priveşte câteva puncte, cu privire 

la care nu ne înțelegem pe deplin, poate că n'am fost destul 
de clar. In primul rând, în ce priveşte camerele luate de Se- 
nat, eu ştiu și ce camere a luat acum. Și întradevăr că Se- 
natul se intercalează între vechea Universitate .şi camerele a- 
cestea. Dar eu, care mă gândesc să mă aşeZ în partea unde 
este Museul, ştiu că acolo nu este intercalat nimeni; mă găsesc 
chiar în domeniul mieu. 

Mai departe, când dv. aţi vorbit de chestiunea cu coroana, 
aceasta nu mă priveşte pe mine, căci nu eram reclor în acel 
moment. Și, când va fi de acum înainte să se depuie o co- 
roană, voiu avea grija să întreb pe fiecare dacă am dreplul să 
dav şi în cinstea si din punga persoanelor pe care le pri-: 
veşte. Așa că, dacă dv. ati voit să daţi o lecţie, în orice cas 
uu a sosit pe adresa mea. A sosit în momentul când eram eu 
acolo, dar nu pe adresa mea. 

In ceia ce privește salariul, daţi-mi voie să vă spun că eu 
de sigur pot represinta Universitatea oricum; dar eu am o 
ideie foarte modestă despre mine, si astfel cred că drumul 
mieu apostolic prin toate noroaiele acestei admirabile Capitale, 
când este vorba să represint Universitatea, ar pune Universi- 
tatea într'o situație aşa de scăzută, încât tot prestigiul pe care 
bunătatea d-v. mi-l atribuie: mar fi în stare nici să-mi curățe 
galoşii, nici să-mi şteargă hainele, ca să mă pună înlr'o formă 
mai presintabilă (ilaritate). Dar, dacă este vorba de aceste 
cheltuieli, eu am un mijloc mult mai potrivit, mijlocul acela 
de a căuta într'o pungă săracă, din care s'a putut face şi o 
donaţiune mare, în obrazul oamenilor fără ruşine, cari au 
mijloace mari, dar nu dau nimic (aplause prelungite pe 
băncile majorității). 

In ceia ce priveşte Facultatea de Farmacie, Facultatea a- 
ceasta evident trebuie să aibă încă un profesor şi voiu face o 
adresă în acest sens, pentru ca să nu se mai ivească alte 
casuri la fel cu cel care s'a ivit (ilaritate). 

In ceia ce priveşte căminurile, eu vă rog să vă uniţi şi dv. 
şi d. ministru de Interne cu mine ca de acum înainte să se facă 
față de căminuri acelaşi lucru pe care-l faceți pentru can- 
tine, adecă sumele destinate căminurilor să fie vărsate la rec- 
torat. Odată vărsate acolo, vom şti noi cum să facem ca să 
înceteze promiscuitatea şi scandalurile publice pentru vecini. 

In ceia ce priveşte Universitățile populare, nu aş vrea să 
fiu rău înțeles. Eu sânt pentru toate inițiativele particulare 

şi, cu cât iniţiativele sânt mai competinte, cu atât mă bucur 
mai mult, şi, cu cât poate fi mai puţin amestecul, când este 
vorba de studenţi, al unor anumite interese de partid și de 
grupare mică, pentru ca să nu zic de clică, cu atât mă bucur 
mai mult. Eu nu critic, dar nimeni nu poate face cu atâla 
autoritate Universităţi populare decât Universitatea înseşi. Alt- 
ceva este când un profesor de Universitate este la disposiţia 
unei organisaţii care nu este universitară, şi altceva este când 
el lucrează în numele Universităţii. 

Dar tin să vă mulțămesc fără. niciun fel de reservă, şi cu 
acea încredere desăvârșită în cuvintele dv. pe care mi-au în- 
tărit-o relaţiunile pe care le-am avut pănă acum, când arătaţi 
nu numai dorinţa, dar hotărârea de a stărui în sensul mută- 
rii Senatului la Teatrul Popular. Nu cred că un om aşa de 
luminat, cum este d. ministru al Justiţiei, ar pune piedecă a- 
cestei strămutări de cea mai urgentă nevoie. Dacă ar fi ne- 
voie de o sală pentru Curtea cu Juraţi, se mai găsesc alâtea 
săli aici, sânt atâtea societăţi care au săli admirabile, pe care 
le ocupă din timp în timp: societatea funcţionarilor de la 
poştă, societatea funcţionarilor publici, care are tot ce-i trebuie 
pentru a instala în cele mai bune condițiuni Curtea cu Jurati, 
care nu lucrează în permanenţă. Aşa că vom vedea plecal de 
acolo Senatul. Și cred tot aşa că Museul se vă găsi în localul 
unde trebuie, şi prin urmare ne vom instala si noi unde tne- 
buie. 

Nu ştiu dacă am înţeles bine — și după o convorbire parli- 
culară cu d. ministru de Finanţe—crezând că Universitatea nu 
va rămânea în partea neterminată, timp de un an întreg, în si- 
tuaţia de acum. Fiindcă ţin să vă spun un lucru: dacă rămâne 
un an aşa, la anul viitor, dacă veţi reîncepe clădirea, veţi 
plăti şi lucrul din nou şi toate stricăciunile din două ierni şi o 
vară întreagă. A clădi la timp este a face economie, si eu 
cred că asigurarea publică a d-v. şi asigurarea dată, în con- 
vorbirea particulară, de d. ministru de Finanţe, mă autorisă 
să răportez în cea mai apropiată şedinţă a Senatului Univer- 
sitar că lucrările, fie şi în proporţie mai modestă, vor fi con- 
tinuate și în această vară. Și, dacă voiţi, vor fi continuate supt 
supravegherea de gospodar a aceluia care cândva va căuta 
să facă si formele pentru ca Universitatea să între în stăpâ- 
nirea localului său, să fie, ca personalitate morală, stăpână pe 

casa sa, adecă supt îngrijirea gospodărească a rectorului Uni- 
versitäții, și a Senatului. Şi cred că, în toamnă, când ne vom 
întâlni din nou şi vom vorbi de această chestie, voiu avea să 
vă presint mulțămiri, nu numai pentru făgăduieli pornite 
dintr'un spirit asa de colegial și înţelegător al nevoilor culturale, 
dar şi pentru opera îndeplinită (aplause). 

